Kurspahić: Priča o 11 mostova\nAleksandar Vučić u Gazi-husrefbegovoj džamiji u Sarajevu 2014. godine, ilustrativna fotografija\nIskreno me obradovalo kad me, nakon dužeg odsustva bilo kakvog značajnijeg interesovanja za bosanske teme u Vašingtonu, ovih dana pozvao na „radni ručak“ uticajni učesnik ovdašnjih rasprava – u postdejtonskim smjenama američkih administracija - na nekad nezaobilaznu temu: Šta da se radi u Bosni i Hercegovini? Zanimalo ga je šta bi za odnose u toj zemlji i balkanskom susjedstvu mogla da znači prošlonedjeljna posjeta predsjednika Srbije Aleksandra Vučića Sarajevu.\nSložili smo se da lijepo zvuči kad predsjednik naglašava kako „Bosna i Hercegovina u Srbiji ima pravog i iskrenog prijatelja“ i kad to potkrepljuje najopipljivijim dokazima u vidu milijardu i po eura robne razmjene i spremnošću za saobraćajno povezivanje uključujući i izgradnju autoputa Beograd-Sarajevo i obnovu svih 11 mostova koji povezuju dvije zemlje.\nU vezi s tim povezivanjem američki prijatelj nije prepoznao paralizirajući potencijal Vučićeve izjave kako očekuje dogovor u Bosni i Hercegovini o trasi budućeg autoputa kroz tu zemlju i kako će Srbija „podržati svako rješenje“.\nTo je, naime, formula koja je u svim poratnim godinama korištena da se unaprijed operu ruke od odgovornosti za napredak u uspostavljanju funkcionalne bosanske države: taj prijeko potrebni unutrašnji bosanskohercegovački dogovor istovremeno je i onemogućavan davanjem podrške najupornijem negatoru bosanske državnosti i otvorenom zagovorniku njenog raspada.\nZanimalo ga je i kako će se najavljeno formiranje zajedničkog tima Srbije i Republike Srpske za pisanje „deklaracije o opstanku srpske nacije i Srba“ odraziti na buduće odnose između dvije zemlje i unutar Bosne i Hercegovine. Rekao sam da ideja deklaracije – o očuvanju jezika, pisma, vjere i vrijednosti srpskog naroda – upućuje na zaključak kako su te odrednice nacionalnog identiteta na neki način i od nekoga ugrožene o čemu nemam nekih saznanja. Bez toga, oživljavanje ovih strahova i mobilizacija za „opstanak nacije“ mogu biti korisni za dokazivanje patriotskih referenci u učvršćivanju na vlasti ili nošenju sa izbornim izazovima sadašnjih srpskih vođa sa obje strane Drine. Podsjeća li to na Memorandum potkraj osamdesetih? Ne sasvim – jer je potpuno drugačiji kontekst u kojem se deklaracija donosi. Memorandum je, insistiranjem na „ugroženosti“ Srba u jugoslovenskom ustavnom kontekstu, poslužio kao instrument mobilizacije za razbijanje Jugoslavije. Deklaracija se najavljuje u promijenjenom okruženju i odnosu snaga, kad je u raspadu bivše države nastalo sedam novih od kojih su dvije već članice Evropske unije a tri članice NATO-a a ostale vide budućnost ako ne baš sve u euroatlantskim onda u evropskim integracijama.\nPročitajte: Aleksandar Vučić - i palikuća i vatrogasac I Tregoures: Pogrešna je mantra Brisela da Vučić stabilizuje region\nMože li Vučić ispuniti očekivanja nekih od uticajnih evropskih prijestonica da bi mogao biti i oslonac proevropskog projekta u širem susjedstvu? Mogao bi – kada bi to od njega tražili, na primjer, Berlin i Brisel. Za početak: da, umjesto „podrške svemu o čemu se dogovore u Bosni i Hercegovini“, direktno utiče na vodeće ličnosti i institucije Republike Srpske da aktivno doprinose ispunjavanju uslova za približavanje te zemlje Evropskoj Uniji. To bi – isto kao i evropski poticani dijalog s Kosovom – mogao da bude test Vučićevog regionalnog liderstva i njegovog „pravog i iskrenog prijateljstva“ prema Bosni i Hercegovini.\nSjedinjene Države su, čak i u periodu upadljivog odsustva njihovog vodstva u regionu, samo jednim potezom učinile više za stvarnu – umjesto deklarativne – „podrške suverenitetu i teritorijalnom integritetu“ bosanske države nego sve verbalno identične deklaracije iz evropskih prijestonica. Njihovo sankcionisanje Dodikove antidejtonske retorike i odluka, uključujući i nipodaštavanje Ustavnog suda, doprinijelo je obuzdavanju antidejtonskih najava neustavnih referenduma.\nIstini za volju – Vučić nije izvorni autor floskule o „podršci svemu o čemu se dogovore u BiH“. Nju su prvi upotrijebili evropski visoki predstavnici kad je trebalo opravdati odsustvo vizije i liderstva za poratnu obnovu bosanske državnosti i kad su „vlasništvo“ nad projektom prebacili na domaće nacionalističke elite među kojima nikad nije bio moguć dogovor niti je evropski projekt bio u njihovom ličnom interesu: besprizorna pljačka i bogaćenje jedino su i bili mogući u državi vladavine bezakonja.\nNajviši izabrani predstavnici bh. Srba i Hrvata bespogovorno slijede i ispunjavaju prioritete susjednih država: Milorad Dodik i Dragan Čović\nU Vučićevoj posjeti Sarajevu – kažem američkom prijatelju – najviše je nedostajalo učešće i glas Bosne i Hercegovine. Najviši izabrani predstavnici njenih Srba i Hrvata, kao i uoči i tokom ratova devedesetih, bespogovorno slijede i ispunjavaju prioritete susjednih država i spremni su da za ispunjavanje etnoteritorijalnih fantazija iz devedesetih blokiraju bilo kakve proevropske korake i reforme a bošnjački nemaju nikakvu ujedinjujuću viziju i kredibilitet.\nStranci ne mogu završiti evropski projekt bez domaćeg oslonca ali mogu ohrabriti i potaći balkanske partnere, uključujući i Vučića, da opravdaju liderske aspiracije aktivno doprinoseći pozitivnim promjenama u susjedstvu. Koliko god nacionalisti na svim stranama dovodili u pitanje privlačnost evropske ideje i perspektive proširenja Unije – ono bi nakon Brexita, britanskog istupanja, moglo dobiti na značaju i za zemlje kandidatkinje i za Evropu: njoj je potrebno širenje teritorija vladavine prava u kojem će moći efikasnije da se nosi s međunarodnim terorizmom i migracijama\nU tom poslu je i Vučićeva obnova 11 mostova dobar početni simbolični korak.


Otvaranje Ikee u Srbiji: simbolični iskorak u nesigurnu budućnost – Bilten\nOtvaranje Ikee u Srbiji: simbolični iskorak u nesigurnu budućnost\nFoto: Anadolija / Kristina Maslarević\nJelena Lalatović / 03.05.2016. 02.05.2016.\nPočetak gradnje tržnog centra u kontekstu predizborne kampanja u Srbiji bio je povod za euforične najave skorog dostizanja Zapada i izlaska iz balkanskog provincijalizma. No ispunjenje srednjeklasnih snova ima svoje posljedice, kako one ekonomske za oslabljenu domaću proizvodnju, tako i one političke za Srbiju i regiju.\nPolaganje kamena temeljca za robnu kuću švedske kompanije Ikea bilo je strateški i simbolički važno mesto u predizbornoj kampanji srbijanskog premijera Aleksandra Vučića i njegove Srpske napredne stranke. “Nema investitora koga smo duže čekali. Prethodnih devet godina mnogi političari i vlade su pričali o Ikei, ali ova vlada je uspela da je dovede”, izjavila je tom prilikom Zorana Mihajlović, potpredsednica Vlade i ministarka građevinarstva. U predizbornoj kampanji u kojoj kao da su se i vlast i opozicija utrkivale u plasiranju apstraktnih, nedorečenih i apolitičnih programa i slogana, Srpska napredna stranka, verovatno u pokušaju da se približi ionako oslabljenoj glasačkoj bazi tradicionalne građanske struje – Demokratske stranke, nastojala je da se dodvori srednjeklasnom snu o navodno uređenom, civilizovanom, bezbrižnom životu nalik onom u Evropi, nasuprot čemu stoji balkanska svakodnevica utemeljena na niskom standardu, korumpiranim i neefikasnim institucijama, nacionalnim sukobima i političkim skandalima. U tom ključu, važna predizborna poruka bila bi da privlačenje investitora i dolazak renomiranog evropskog brenda u Srbiju znače završetak tranzicije i ostvarenje sna o pristupanju Evropskoj uniji.\nEntuzijazam kojim je 14. aprila propraćeno postavljanje ovog kamena, za srbijansku elitu i njihove evropske saveznike – kamena temeljca, a za domaću privredu kamena spoticanja, trebalo je da zamaskira činjenicu da je u pitanju paradigmatičan tranzicijski scenario; domaća proizvodnja uništava se do temelja, zbog čega se investicije stranog kapitala, podržane ogromnim subvencijama za otvaranje skromnog broja radnih mesta sa minimalnim zaradama i nepodnošljivim uslovima rada, predstavljaju kao mesijanski čin. Narativom o približavanju evropskom standardu, koji se, posebno u slučaju Ikee, ostvaruje jedino na identitetskom ali ne i na materijalnom nivou, trebalo bi da ućutka sve prigovore na račun deindustrijalizacije (kao mehanizma uništavanja konkurencije) i povećane eksploatacije, iz kojih se interes stranih investitora uglavnom sastoji. Kada se rasprave sa identitetske ravni, pri čemu se prisustvo prepoznatljivih evropskih brendova tretira kao civilizacijska norma, svedu na ekonomsku razinu, suštinski argument u prilog politke privlačenja investicija ostaje onaj o otvaranju novih radnih mesta.\nVisoka cena investicija\nNaime, Ikea u Beogradu otvara robnu kuću u kojoj će se zaposliti oko 300 radnika. No, proklamovanu korist u vidu novootvorenih radnih mesta neophodno je posmatrati u kontekstu decenijskog urušavanja postojeće drvne industrije, koje će, po svemu sudeći, otvaranje Ikeinih prodavnica dovršiti. Prema podacima sa sajta Privredne komore Srbije, 90% industrije nameštaja i obrade drveta je u privatnom vlasništvu; više od dve trećine svih preduzeća koja posluju u ovoj oblasti bavi se obradom drveta, a nešto manje od jedne trećine proizvodnjom nameštaja. Nekadašnji giganti drvne industrije odavno su pozatvarani, a jedina fabrika koja, još uvek u javnom vlasništvu, (bez)uspešno preživljava tranziciju i pravi nameštaj jeste Ikein sadašnji partner na jugoistoku Srbije – Simpo.\nPrimoran da sledi uputstva tranzicione dramaturgije, Simpo, fabrika iz Vranja koja je davne 1963. godine započela sa svega 300 radnika, a 2013. brojala preko 4000 radnika, neprekidno se nalazi na ivici odlaska u stečaj, pri čemu je najveći deo non-core businessa, pretežno koncentrisan na obradu drveta, odavno privatizovan. Proizvodnja nameštaja, osnovna delatnost ovog preduzeća, periodično se zaustavlja i obnavlja, a (predizborna) strategija vladajuće partije praktično se svodi na sporadično davanje subvencija za ponovno uspostavljanje proizvodnje, uz obećanje da će država učiniti sve da pronađe adekvatnog investitora, zahvaljujući čemu bi Simpovi proizvodi trebalo da se, zbog nižih troškova proizvodnje, učine konkurentnijim na evropskom tržištu.\nOvakva slika devastirane industrije nameštaja i obrade drveta – velike fabrike u javnom vlasništvu koje su zapošljavale hiljade radnika ugašene su, privatizovane, rasparčane, zamenjene privatnim, malim i srednjim preduzećima, koja u proizvodnji ne mogu da konkurišu inostranim brendovima – savršeno se uklapa u koncept “privlačenja investitora”. Očekivano bi bilo da će pompezno proslavljen Ikein dolazak u Srbiju rezultirati gašenjem jedinog domaćeg brenda nameštaja – Simpa, usled nemogućnosti da konkuriše Ikeinim cenama i renomeu, te da će od nekad uspešne i razvijene industrije nameštaja preživeti nekoliko prerađivača drveta, od kojih će strani proizvođači kupovati materijal za proizvode koje će plasirati na evropkom i srpskom tržištu. Tu se jasno očituju siledžijska logika i cinizam obećanog prosperiteta. U sprezi sa krupnim kapitalom iz inostranstva političke elite onemogućavaju uspostavljanje proizvodnje u nekad uspešnim preduzećima, oko kojih je često koncentrisan razvoj čitavih okruga, a zatim otvaranje novih radnih mesta, uz prećutkivanje nehumanih uslova rada, u okolnostima vešto orkestrirane, višedecenijske devastacije privrede, proglašavaju trijumfom racionalne i održive ekonomije.\nSnovi regionalnog lidera\nSlučaj Ikee važan je i kao simbolički supstrat političkog imidža srbijanskog premijera Aleksandra Vučića. Ključni slogan njegove kampanje – Budućnost u koju verujemo – zapravo je jezgrovita referenca na njegovu racionalu, kvazimirovnu, proevropsku orijentaciju, nasuprot kojoj stoje regresivne sile oličene u onima koji bi, kako je predsednik vlade u predizbornoj kampanji neumorno ponavljao, “da nas vrate u prošlost”. U tom diskursu investicije se predstavljaju kao ključni faktor u prevazilaženju balkanske prošlosti i postizanju evropske budućnosti, a Aleksandar Vučić kao dosledni zagovornik pragmatičnih i utilitarnih tj. evropskih vrednosti, a time i kao čuvar stabilnosti u regionu. Jasno je da se poruka koju srbijanski premijer želi da pošalje mora čitati u kontekstu jačanja desnice i etnonacionalističke retorike, specifično u Srbiji i Hrvatskoj, ali i drugde na Balkanu. Dok se drugi bave neplodnim otvaranjem rana iz prošlosti i apstraktnom ideologijom, mi se bavimo konkretnim rešenjima i za to nas Evropska unija nagrađuje – ovim rečima mogle bi se sažeti ključne poente na kojima Vučić gradi svoj identitet najmilijeg evropskog đaka.\nNo, upravo je podsticanje konkurentnosti, od koje je ekonomska i politička praksa Evropske unije neodvojiva, ključna prepreka na putu regionalne saradnje, koja bi načelno mogla biti najlogičnija alternativa evrointegracijama kao produbljivanju veze između dužničkih ekonomija na balkanskoj periferiji i centra, kome takav zavisni položaj balkanskih društava odgovara. Nacionalizam u bivšim jugoslovenskim republikama više se ne oslanja na mit o barbarogeniju već postaje integralnim delom proevropske retorike u vidu takmičenja u postizanju neophodnog civilizacijskog standarda za približavanje Evropi. A otvorenost za interese evropskih investitora u tom je diskursu ključni parametar civilizovanosti. Takođe, dok god (među)etničke tenzije podstiču zavisnost slabijih ekonomija spram evropskog centra, te omogućavaju neometanu invaziju krupnog kapitala, evropske tehnokrate će nacionalističke izgrede osuđivati sporadično i isključivo deklarativno.\n“Liderstvo u regionu” meri se odanošću interesima stranih investitora, te služi kao sredstvo za uspostavljanje lokalne verzije hijerarhijskog odnosa između jakih i slabih ekonomija Evropske unije, o čemu simbolično svedoči i Vučićeva izjava prilikom postavljanja kamena temeljca za Ikeinu robnu kuću – “mi ćemo se potruditi da otvorimo još jednu robnu kuću u Nišu, da bude bliže Skoplju, a možda i u zapadnoj Srbiji da bude bliže BiH”. No, čini se da je cena evropskog identiteta, kako to razotkrivaju primer Ikee i dugoročne posledice po srbijansku privredu koje će ove nove investicije imati, za jednu perifernu dužničku ekonomiju isuviše visoka.


Banija u Narodnooslobodilačkoj borbi. Banija je tokom Narodnooslobodilačkog rata bila jedno od većih ustaničkih žarišta. Banija je oslobođena početkom maja 1945\nⓘ Banija u Narodnooslobodilačkoj borbi. Banija je tokom Narodnooslobodilačkog rata bila jedno od većih ustaničkih žarišta. Banija je oslobođena početkom maja 1945 ..\nⓘ Banija u Narodnooslobodilačkoj borbi\n1. Ustaški teror i pripreme za ustanak\nWikipedia: Banija u Narodnooslobodilačkoj borbi


PORAŽAVAJUĆI PODACI NA SVETSKI DAN MENTALNOG ZDRAVLJA: Svaki drugi građanin Srbije oseća se pomalo depresivno!\nGrađani Srbije najviše pate od neurotskih poremećaja, promena raspoloženja, depresije i konzumiranja opojnih supstanci, naročito alkohola koji često kombinuju sa psihijatrijskom terapijom, izjavio je državni sekretar Ministarstva zdravlja Periša Simonović povodom 10. oktobra, Svetskog dana mentalnog zdravlja.\nOn je ukazao da se, medjutim, tek svaki deseti građanin obrati lekaru za pomoć, za razliku od evropskih zemlja gde svaki treći pacijent zatraži pomoć psihijatra.\nS druge strane pozivajući se na zvanične podatke ministar zdravlja Zlatibor Lončar potvrdio je da oko 5% populacije u Srbiji ima neki vid depresije, a to je oko 420.000 stanovnika.\nDr Danijela Ćirić iz Preventivnog centra Doma Zdravlja u Zaječaru ističe da je neophodno da ljudi što više budu upoznati sa simptomima ove bolesti koja je sve više u porastu.\n„Depresija je jedan od najčešćih zdravstvenih problema, zbog težine i komplikacija koje nosi i zbog mogućnosti i tragičnosti kao što je samoubistvo, koje se dešava nažalost kod 10 do 15 odsto bolesnika, najčešće kod mlade populacije od 18 do 25 godina.\nDepresiju karakteriše nedostatak energije, poremećaj sna, poremećaj ponašanja, samonezadovoljstvo, neke tragične misli…\nZato radimo upitnik za depresiju, a to građani mogu da učine i u ordinacijama kod svojih lekara.\nUz procenu rizika oni blagovremeno mogu da budu upućeni kod psihijatra.\nDepresija je još uvek nedovoljno prepoznata i nedovoljno lečena bolest. Da bismo pružili podršku tim ljudima to možemo da učinimo dobrim informisanjem.\nOvu bolest mogu da prepoznaju porodica i prijatelji, da animiraju pacijenta da se javi psihijatru, kako bi bolest bila blagovremeno dijagnostikovana i pravovremeno i adekvatno lečena“, istakla je dr Ćirić.\nDepresija je jedan od najrasprostranjenijih poremećaja, a prema podacima Svetske zdravstvene organizacije četvrti najčešci uzrok izostanka sa posla, a procenjuje se da će do 2020. godine biti na drugom mestu.\nDANIJELA ćirić depresija svetski dan mentalnog zdravlja ZLATIBOR LONČAR zzjz timok


Hilari Klinton ne boluje od drugih bolesti, samo upala pluća\nM. K. 12. septembra 2016. 21:29\nKandidatkinja Demokratske stranke za predsednika SAD Hilari Klinton, pored upale pluća, nema drugih zdravstvenih problema, pa se očekuje da će se sredinom nedelje vratiti predizbornoj turneji, njen portparol Brajan Falon.\n„Očekujem da će do sredine ili kraja nedelje ona vratiti predizbornoj turneji“, rekao je Falon za američku televiziju MSNBC dan nakon što je Klintonovoj (68) pozlilo tokom komemoracije povodom 15-godišnjice terorističkih napada u Njujorku.\nFalon je dodao da će kampanja objaviti najnovije zdravstvene podatke kako bi zaustavila „dugotrajnu zabrinutost oko zdravlja Klinton“, prenosi AFP.\nPriznao je, međutim, da je njen tim pogrešno postupio time što nije pružio informacije, nakon što je demokratskoj predsedničkoj kandidatkinji pozlilo tokom vikenda, prenosi Rojters.\n„Mogli smo bolje to da rešimo u smislu da brže obezbedimo više informacija“, rekao je Falon.\nŠteta je još veća zbog toga što su Klintonova i njen tim čitavih osam sati izbegavali da se oglase o njenom zdravstvenom problemu.\nDoktorka Liza Bardak, koja je Klinton pregledala u njenoj kući, rekla je da je Klinton pozlilo na komemoraciji povodom 15-godišnjice od terorističkih napada na SAD, jer je dehidrirala, a ima i upalu pluća.\nHilari Klintonupala pluća


5 tehnoloških lidera Evrope | CityMagazine\nNovinari magazina su napravili 5 kategorija: „Vodeći pojedinci“, „Digitalne transformacije u privredi“, „Nove tehnologije i biznis modeli“, „Tehnološko obrazovanje“, i „Upotreba tehnologije u rešavanju društvenih problema“. Mi vam u ovom tekstu nećemo otkriti svih 100 pojedinaca i grupa koje su se našle na listi, već ćemo vam predstaviti po jednog lidera u svakoj kategoriji. Oni koji žele da pregledaju kompletnu listu, to mogu učiniti OVDE. Pa, da počnemo…\n1. Nenad Bakić – u kategoriji „Vodeći pojedinci“\nPoznati hrvatski investitor Nenad Bakić je pre nekoliko godina odlučio da deo svoje energije utroši na unapređenje tehnološkog obrazovanja u svojoj domovini, a kasnije i na celom prostoru bivše Jugoslavije. Naime, on je školama donirao micro:bit opremu koja deci omogućava da se upoznaju sa osnovama programiranja i elektronike, a kasnije i da se takmiče sa vršnjacima u Croatian Makers ligi, ali i globalnim takmičenjima u robotici za mlade. Bakić planira da svoj edukativni projekat proširi i na ostatak teritorije Evrope.\n2. Kompanija Asti Technologies – u kategoriji „Digitalne transformacije u privredi“\nMašine kompanije Asti Technologies\nŠpanska kompanija Asti Technologies je lider u oblasti automatizacije. Njihovi roboti, mašine i autonomna vozila se mogu pronaći u fabrikama vodećih evropskih kompanija. Od 2008. vredno rade na internacionalizaciji biznisa pa danas posluju u 16 zemalja sveta, a centar prodaje im je u Buenos Ajresu. Kompanija zapošljava 230 ljudi, o kojih se značajan broj bavi istraživanjem i razvojem novih tehnologija.\n3. Kompanija Feral Horses – u kategoriji „Nove tehnologije i biznis modeli“\n„Habemus Hominem“, skulptura italijanskog umetnika Jaga\nKompanija Feral Horses želi da učini umetnost manje elitističkom. Na njihovog veb platformi, obični ljudi imaju priliku da postanu suvlasnici umetničkih remek-dela. Princip je isti kao kod kupovine akcija na berzi. Pojedinac može da bude vlasnik svega 0,1 procenta vrednosti umetničkog dela, ali da ostvari profit kada se to isto delo proda po većoj ceni. Cene artikla na platformi se kreću od 3.000 do 50.000 funti. Feral Horses je takođe koristan i za same umetnike, koji sada imaju još jedan vid promocije svojih dela i pronalaženja potencijalnih kupaca.\n4. Fondacija Cibervoluntarios – u kategoriji „Tehnološko obrazovanje“\nŠpanska fondacija Cibervoluntarios je mreža više od 1500 volontera koji pokušavaju da pomognu drugim ljudima da savladaju neophodne digitalne veštine za život u 21. veku. To može da bude pomoć starijima oko jednostavnih problema kao što su povezivanje na internet, ali i organizovanje radionica za malo naprednije veštine. Jedan od glavnih ciljeva fondacije je povećanje digitalne pismenosti društvenih grupa koje se nalaze na margini španskog društva i tako im pruže šansu da učestvuju u modernoj ekonomiji.\n5. Kompanija Civocracy – u kategoriji „Upotreba tehnologije u rešavanju društvenih problema“\nCivocracy je nemačka veb platforma koja ohrabruje građane da se uključuju u diskusiju o gorućim političkim, društvenim, ekološkim i drugim pitanjima i ponude svoja rešenja ovih problema. Platforma se danas koristi u četiri evropske zemlje, a ohrabrujuće je da su već neki predlozi sa nje stigli do relevantnih organa vlasti koji su ih uzeli u obzir kada su krojili svoje nove javne politike.\nGames.Con: Manifestacija za sve ljubitelje igrica, stripova i pop kulture inovacije · inovativnost · lideri · nove tehnologije · privreda


08/12/2017 08/12/2017 admin2 komentara za Pročitajte pismo koje je Dragan Lukač poslao Ramizu Salkiću: Pa ovo je za zatvora!\nMinistar unutrašnjih poslova Republike Srpske Dragan Lukač naveo je u otvorenom pismu da potpredsjednik RS-a Ramiz Salkić ovih dana u javnost plasira opasne poruke, koje su u službi raspirivanja međuetničke i vjerske netrpeljivosti.\nLukač je u pismu rekao Salkiću da svojom nepromišljenošću poziva na urušavanje Ustava i zakona Srpske i BiH, prenosi SRNA.\n“Pozivanjem OHR-a, ostalih međunarodnih organizacija i Upravnog odobra za sprovođenje mira u BiH da prenesu pitanje javne bezbjednosti građana sa entiteta na nivo BiH, direktno urušavate ustavni poredak ove zemlje”, istakao je Lukač u pismu, koje je objavio RTRS.\nLukač navodi da Salkić poziva predsjednika i članove Vlade Republike Srpske, predsjednika Republike Srpske i druge srpske funkcionere da svojim djelovanjem smire nacionalne strasti zarad mira i stabilnosti, iako ih upravo on raspiruje svojim riječima i ishitrenim reakcijama.\nMinistar unutrašnjih poslova u pismu izražava žaljenje što Salkić, kao potpredsjednik RS-a, svojim ponašanjem i istupima ne doprinosi suživotu i toleranciji u BiH, već uznemirava građane srpske i bošnjačke nacionalnosti.\nOn je poručio Salkiću da je MUP u službi svih građana u RS-u, te da je najbolji primjer za to rasvjetljavanje navodnih napada na bošnjačke povratnike u Rogatici.\nUz informaciju da Salkić Lukačevo pismo još nije pročitao, RTRS navodi da je bošnjački povratnik Ermin Pavica iz Rogatice sam sebi pisao prijeteće poruke i palio automobile, te da je upravo Salkić zbog tog navodnog napada teško optuživao MUP Republike Srpske i tražio intervenciju međunarodne zajednice.\nZaista skandalozan i potpuno nemoralan potez čovjeka koji je direktno odgovoran za ubijanja Bošnjaka na području Bosanske Krajine. Ali u našoj zemlji više ništa nije iznenađenje…\nOznačeno Dragan Lukač\nFoto: Lijepe aktivnosti Bosanaca i Hercegovaca u Australiji\nOve četiri male Tešanjke trebaju našu pomoć: Nakon majčine smrti djevojčice imaju još oca i nanu…\nSrđan Puhalo otkrio dugo skrivani plan Dodika i Čovića: Sve mračne tajne izašle na vidjelo!\n2 razmišljanja na “Pročitajte pismo koje je Dragan Lukač poslao Ramizu Salkiću: Pa ovo je za zatvora!”\n09/12/2017 u 00:37\nPa ovaj Lukac je zlocinac sta on ima da komentarise i cuj ovo Bosnjak sam sebi piso prijetece pismo i zapalio kola pa ovo je van svake pameti sta mogu zlocinci da naprave.\n11/12/2017 u 22:07


Olakšice za roditelje u Novom Sadu: Subvencije prevoza i besplatni udžbenici\nNovi Sad će ove godine kroz subvenciju prevoza i nabavku\nbesplatnih udžbenika za prvake pokušati da pomogne roditeljima školaraca da smanje troškove koje imaju tokom školovanja svog deteta.\nRoditelji prvaka će ove godine uštedeti malo novca jer su, na inicijativu gradonačelnika, za njih obezbeđene besplatne knjige, u vrednosti od 25 miliona dinara.\nU toku je isporuka udžbenika u škole, a đaci će dobiti „Prvarice“ i „Azbučne dobrodošlice“.\nKao i do sada, Grad će subvencionisati prevoz đaka na osnovu dve odluke.\nJedna se tiče prevoza, smeštaja i ishrane dece i učenika sa smetnjama u razvoju i invaliditetom, prevoza dece radi pohađanja pripremnog predškolskog programa i učešća učenika na takmičenjima. Ona se odnosi na decu koja žive na udaljenosti većoj od četiri kilometra od škole, učenike sedmog i osmog razreda osnovne škole pri Gimnaziji „Jovan Jovanović Zmaj”, te na decu sa smetnjama u razvoju i invaliditetom i njihove pratioce u ŠOSO „Milan Petrović”. Novac za markice se obezbeđuje po zonama, a za ŠOSO „Milan Petrović” biće pokriven i deo troškova za gorivo.\nDa bi ostvarili pravo na regresiranje prevoza roditelji uz osnovnu dokumentaciju, treba da prilože potvrdu škole koju deca pohađaju, da žive na udaljenosti većoj od četiri kilometra, dok za decu sa smetnjama u razvoju potreban je izveštaj interresorne komisije.\nDrugom odlukom su propisani uslovi za nadoknadu dela troškova međumesnog prevoza učenika koji imaju prebivalište na teritoriji Novog Sada, a pohađaju srednju školu čije sedište je u drugim opštinama, poput Sremskih Karlovaca, Bačkog Petrovca, Bačke Palanke, Temerina, Srbobrana…\nU zavisnosti od propisane kategorije grad subvencioniše 40 ili 80 odsto od vrednosti markice. Pravo na umanjenje 40 odsto može ostvariti učenik koji ima prebivalište na teritoriji Novog Sada, a ide u srednju školu čije je sedište na teritoriji druge opštine, na udaljenosti do 50 kilometara od Novog Sada. Pravo na 80 odsto umanjenja je izuzetak, i odnosi se na decu bez jednog ili oba roditelja, samohranog roditelja, porodicu koja ostvaruje pravo na dečji dodatak, đaka iz izbeglih, prognanih ili raseljenih porodica, dete palog borca ili iz porodice u kojoj međumesnim prevozom putuju dvoje ili više učenika.\nDa bi učenici ostvarili pravo na naknadu dela troškova, potrebno je da roditelji popune obrasce zahteva koji se nalaze u šalter-sali Gradske kuće, a na kojima je navedena neophodna dokumentacija.\ngradski prevoz Novi Sad obrazovanje udžbenici


Srbiju volimo - Kako je podizan Hilandar\nPri ulazu u Svetu Goru, u mestu zvanom Prosfora, bejaše manastir sa crkvom svetog Simeona Bogoprimca. Pošto je manastir bio razoren od strane gusara, to je i crkva zbog krajnje zapuštenosti bila pala. Iguman i bratija Vatopeda spomenuše tu crkvu prepodobnim inocima Simeonu i Savi; oni se oduševiše njenom obnovom, i dadoše za njeno obnovljenje mnogo zlata, koje im je obilato slao veliki župan Stefan.\nCrkva bi brzo podignuta, i carstveni je inoci ukrasiše svakom lepotom, i pirg veliki sazidaše, i gradom ogradiše, pa Vatopedu predadoše. Osim toga oni u samom Vatopedu proširiše i ikonopisaše trpezariju, i isprosiše metohe od cara Aleksija, koji im s ljubavlju ispunjavaše molbe, ne samo zato što behu u srodničkim vezama, nego više zbog toga što se car divljaše njihovoj smernosti i podvižničkom stranstvovanju.


Koštunica: Radnici Kolubare i 5. oktobar otvorili mogućnost promena u Srbiji\nObraćajući se radnicima kopa "Tamnava" Koštunica je rekao da je u poslednjih pet godina učinjeno dosta, ali da predstoji još mnogo posla a zatim ocenio da taj posao zahteva najširi konsenzus i zapitao se kako se sada deliti kad treba brzim koracima hitati prema sporazumu o stabilizaciji i pridruživanju i rešavati sve druge probleme.\nNe sporeći promene u poslednjih pet godina predsednik Srbije Boris Tadić ocenio je da se ponovo bije bitka za Srbiju koja je 5. oktobra 2000. godine rekla gde želi da ide i upozorio da nema strateškog vođenja zemlje i sagledavanja ciljeva osim onih koje se, lakonski, navode kao članstvo u Evropskoj uniji i evropske integracije.\nNa petu godišnjicu demokratskih promena Glavni odbor Tadićeve Demokratske stranke odlučio je da ta partija do daljnjeg izađe iz Parlamenta jer su joj ukradena dva poslanička mandata i da zato ne treba svojim učešćem da legitimizuje pravno nasilje, a zatim ocenio da nasilno održavanje većine u skupštini vodi radikalizaciji političkih prilika u zemlji i urušavanju demokratskog potencijala Srbije.\nSrpski premijer Vojislav Koštunica ocenio je da napuštanje Parlamenta poslanika Demokratske stranke nije dobra odluka, da je marketinški motivisana i da u ovom istorijskom trenutku svako deljenje usporava kretanje zemlje prema Evropi.\nA na tom putu ka Evropi, upozorio je šef Misije OEBS-a u Beogradu Mauricio Masari, neopohodno je ostvariti punu saradnju sa Haškim tribunalom, podstaći ekonomski razvoj, ojačati borbu protiv korupcije i konsolidovati vladavinu prava.


Bošković - Gutereš: Crna Gora kontinuirano doprinosi svjetskom miru učešćem u međunarodnim misijama\nDatum objave 28.03.2019 09:28 | Autor mod | Izvor: Ministarstvo odbrane\nMinistar odbrane, mr Predrag Bošković, sastao se sinoć sa generalnim sekretarom Ujedinjenih nacija, Antoniom Guterešom (Antonio Guterres).\nBošković je istakao da Crna Gora počiva na principima na kojima su zasnovane UN, te ukazao na snažnu posvećenost multilateralizmu, a time i sistemu Ujedinjenih nacija kao organizaciji koja nastoji da obezbijedi miran, stabilan i prosperitetan svijet. On je istakao da Vlada Crne Gore odnosno Ministarstvo odbrane imaju konstruktivnu ulogu kada je region u pitanju, te da je primarni interes naše zemlje da se u regionu održi stabilnost i nastavi dalji napredak, posebno u odnosu na evropske i evroatlantske integracije. U tom kontekstu, Bošković je informisao generalnog sekretara Gutereša o reformi sistema odbrane Crne Gore, sa fokusom na istorijsko članstvo u NATO savezu.\nOn je ocijenio da je u ovim izazovnim vremenima udruženo djelovanje neophodno, jer se države izolovano ne mogu izboriti sa bezbjednosnim izazovima i prijetnjama današnjice. Stoga, istakao je ministar, Crna Gora, kao jedna od najmlađih članica Ujedinjenih nacija, snažno podržava proces reforme te organizacije, uz uvjerenje da ona predstavlja nezamjenjivu platformu u promovisanju stabilnosti, saradnje i daljeg ekonomskog razvoja regiona, što je značajna podrška zemljama Zapadnog Balkana na njihovom putu daljih reformi i demokratizacije. Bošković je istakao da nema alternative multilateralizmu i Ujedinjenim nacijama kao njegovom stožeru, ističući da će Crna Gora nastaviti sa proaktivnom ulogom jačanja mira i sprječavanja konflikata na globalnom nivou, uz naglasak na potrebu za odlučnijom i jedinstvenijom koordinacijom i aktivnijom ulogom svih članica UN-a.\nGutereš se zahvalio na podršci reformama UN, te pozdravio politiku koju Crna Gora vodi, sa posebnim akcentom na politiku afirmacije saradnje u regionu Zapadnog Balkana. On je izrazio podršku evropskim integracijama Crne Gore, te istakao da je Crna Gora prepoznata kao pouzdan partner u uspostavljanju saradnje na nivou šire međunarodne zajednice. Generalni sekretar UN je naglasio da Crna Gora i danas potvrđuje opredjeljenje da kontinuirano doprinosi svjetskom miru i prevenciji konflikata učešćem u međunarodnim misijama, te da je pravi trenutak da se razmotre novi modaliteti izgradnje povjerenja i upravljanja konfliktima u cilju doprinosa izgradnji stabilnijih i mirnijih društava. Izrazio je uvjerenje da će Crna Gora ostati posvećena otvorenoj politici dobrosusjedstva kako bi, na konstruktivan način, doprinijela stabilnosti regiona.


Lukač o obezbjeđenju Dodika: Postoji dogovor sa Direkcijom\n/ Plus / Politika / Lukač o obezbjeđenju Dodika: Postoji dogovor sa Direkcijom\nVijesti.ba 24.02.2019. u 17:57\nKomentarišući špekulacije oko obezbjeđenja predsjedavajućeg Predsjedništva BiH Milorada Dodika, ministar unutrašnjih poslova RS-a Dragan Lukač izjavio je da postoji dogovor sa Direkcijom za koordinaciju policijskih tijela BiH i da za sada to sasvim dobro funkcioniše.\nLukač podsjeća da je Dodik rekao da “jedino vjeruje Ministarstvu unutrašnjih poslova RS-a i da ne želi da ga obezbjeđuju ljudi koje nikada u životu nije vidio”.\nNaglasio je da je za bezbjednost Dodika i dalje odgovorno obezbjeđenje, koje je taj zadatak imalo i dok je on bio predsjednik RS-a.\n– Oni su svaki dan s njim i ulaze normalno i u Predsjedništvo, imaju pravo na oružje i ovlaštenja koja im niko ne može da oduzme, jer zakonom je to dozvoljeno. Postoji dogovor sa Direkcijom; jedno njihovo vozilo se uključuje sa njihovom pratnjom u obezbjeđenje predsjedavajućeg Dodika, a to tako sada funkcioniše i nema nikakvih problema – naveo je Lukač.\nNapomenuo je da nemaju argumenata oni koji od toga hoće da naprave neki novi problem, jer sve ovo sasvim dobro funkcioniše i za sada svi vrše svoje zakonske funkcije i obaveze.


Federacija BiH: Penzioneri uz decembarsku penziju dobijaju dodatnih 50 KM — Radio Velkaton : Radio Velkaton\nPenzioneri u Federaciji BiH uz decembarsku penziju dobijaju još 50 KM, odluka je ovo donesena na današnjoj sjednici Vlade FBiH. Dodatak će biti isplaćen 5. januara.\nOvo je predložilo Federalno ministarstvo rada i socijalne politike, a isplaćuje se korisnicima penzija Federalnog zavoda za penzijsko i invalidsko osiguranje, koji imaju prebivalište na teritoriji Bosne i Hercegovine.\n“Iznos na penziju se isplaćuje u svrhu poboljšanja materijalnog položaja korisnika penzije, a radi dodatnih troškova zdravstvene zaštite koji su nastali kao posljedica pandemije virusa COVID-19. Ukupna sredstva za provođenje ove uredbe osigurana su u Budžetu FBiH za 2021. godinu.”\nNovčani iznos od 50 KM isplaćuje se korisnicima penzija koji su zatečeni u isplati na dan stupanja na snagu ove uredbe. Korisnicima prava na djeljivu porodičnu penziju pripada isplata djeljivog novčanog iznosa, rečeno je iz Vlade.\n“Novčani iznos isplatit će se petog januara 2022. godine, a u skladu sa odredbama Zakona o penzijskom i invalidskom osiguranju sastavni je dio penzije za mjesec decembar 2021. godine. Za provedbu ove uredbe zadužen je Federalni zavod za penzijsko i invalidsko osiguranje.”


Foto: Arhiva | Cvijanović: Srpska pokazala da nije niži nivo vlasti\nSrna 27.10.2021 14:37\nCvijanovićeva je na posebnoj sjednici Narodne skupštine naglasila da su pitanja pokretanja zaštite interesa Republike Srpske izvršavanje ustavnog prava, te da pokazuju političku i ustavnu snagu parlamenta i same Srpske.\n"Činjenica da se danas, kao što smo i ranije, bavimo ovakvim temama, dokazuje da Republika Srpska, Narodna skupštini i bilo koja druga institucija u Srpskoj nije nikakav niži nivo vlasti, nego nivo vlasti koji ima svoja ustavna ovlaštenja, nivo koji nije nikome podređen", rekla je Cvijanovićeva.\nTo znači, dodala je Cvijanovićeva, da ni nivo BiH nema taj ekskluzivitet i ne predstavlja ni u hijerarhijskom ni u bilo kakvom drugom smislu neku nadređenu instancu.\n"U ovom slučaju Narodna skupština drži u svojim rukama konačnu odluku po pitanju onih odluka koje su zaustavljene od srpskog člana Predsjedništva BiH, jer su procijenjene kao štetne i destruktivne po vitalni interes Republike Srpske. Treba svi da budemo ponosni na ustavni potencijal koji ima Narodna skupština i ne smijemo da se upuštamo u avanture kojima bismo izgubili takvu moć naše institucije", pojasnila je Cvijanovićeva.\nCvijanovićeva je navela da bi bilo u redu da se razgovara o tome zašto neki zaključci nisu izvršeni, te da se konstatuje da postoji vrijeme kad treba da se donose određeni zaključci i vrijeme kad treba da se oni izvršavaju.\n"Sigurna sam da postoji dio zaključaka koji čekaju pravo vrijeme, jer takve poteze radi svaka politika na svijetu. Smatram da je bitno da zauzmemo određeni stav, pa da čekamo vrijeme kad nešto može da se provede sa što manje ožiljaka, a sa što više dobiti", rekla je predsjednik Srpske.\nOna je naglasila da Republika Srpska ima ustavnu nadleženost, koja se sada manifestuje preko Narodne skupštine, da u svojim rukama drži mogućnosti da neku odluku donesenu na nivou BiH zaustavi.\n"Mi ne treba da problematizujemo tako nešto, nego da budemo zadovoljni i svjesni važnosti ustavnog mehanizma koji posjeduje upravo Narodna skupština", rekla je Cvijanovićeva.\nCvijanovićeva je dodala da opozicija problematizuje mehanizam zaštite koji ima Narodna skupština, te da nije bio nikakav rizik glasanje protiv odluke o osnivanju kancelarije Ambasade Ruske Federacije u BiH u Banjaluci, jer je, kako je navela, to bio samo jeftin politički trik druga dva člana Predsjedništva BiH.\n"Važno je da se prouči svaka od ovih tačaka, šta je značajno da ne prođe, kao i da Narodna skupština uradi ono što je ispravno da Srpska u Banjaluci dobije kancelariju Ruske Federacije", naglasila je Cvijanovićeva.\nOna je ocijenila da je skandalozno ono što se na početku sjednice moglo čuti od opozicije, dodajući da ne postoji politička osoba za koju je u stanju da kaže takve riječi kakve su danas upućene srpskom članu Predsjedništva BiH, od pominjanja preminulog oca pa dalje.


Ministri EU o kriznim područjima\nMinistri vanjskih poslova zemalja članica EU u Luksemburgu razgovaraju o situaciji u Mijanmaru, Avganistanu, Africi i na Bliskom Istoku.\nMinistri iz 27 evropskih zemalja počeli su jutros sastanak debatom o Mijanmaru, gdje su 1. aprila posle više decenija održani djelimično slobodni parlamentarni izbori, nakon čega slijedi rasprava o Avganistanu, Maliju, Sudanu i Gvineji Bisao.\nNajvažnija debata međutim, tiče se situacije u Siriji. Tokom radnog ručka Visoka predstavnica EU Ketrin Ešton informisaće ministre o situaciji u toj zemlji gdje se borbe nastavljaju uprkos objavljenom prekidu vatre, kao i o statusu bliskoistočnog mirovnog procesa.\nFrance press javlja da su ministri EU već doneli odluku da uvedu nove sankcije protiv sirijskog režima, uvođenjem zabrane na uvoz u Siriju luksuznih proizvoda i opreme koja se koristi za represiju nad opozicijom.\n"Te sankcije protiv Sirije uskoro će biti sprovedene", rekao je toj agenciji jedan diplomatski izvor u EU koji je želeo da ostane anoniman.\nKako navodi Frans pres, EU će morati da definiše šta će tačno podrzumevati sankcije koje se tiču luksuznih proizvoda, i dodaje da takvom odlukom EU samo simbolično utiče na život sirijskog predsjednika Bašara Al Asada i njegove supruge Asme.\n"Paru Asad i njegovom klanu treba da se pokaže da će događanja u Siriji imati posljedice i na njihov privatni život", rekao je taj diplomatski izvor, ali je i dodao da takve mjere imaju prije svega simbolično značenje.\nEU je od sada uvela 14 sankcionih mjera prema Siriji.\nOsim o Siriji, ministri EU će raspravljati i o iranskom nuklearnom programu, dok teme vezane za proširenje i Zapadni Balkan ovog puta nisu na dnevnom redu.


POSETA PRIPADNIKA VOJSKE - Glas Podrinja\nPOSETA PRIPADNIKA VOJSKE\nU utorak 30. 07. 2013. godine u posetu Opštini Krupanj došli su pripadnici Vojske Srbije, vojna pošta 5002 iz Beograda. Cilj njihove posete je upoznavanje sa kulturno istorijskim spomenicima iz I svetskog rata i sa istorijom bitke na Drini.\nDomaćini brigadnom generalu Jelesiju Radivojeviću i njegovim kolegama bili su Turistička organizacija Opštine Krupanj i Dragan Grujić, rezervni vojni starešina i veliki poznavalac činjenica vezanih za bitke iz Prvog svetskog rata odigranih u Zapadnoj Srbiji.\nGosti su posetili crkvu ““ spomen kosturnicu Sv.Vaznesenja Gospodnjeg u centru Krupnja. O istoriji crkve upoznao ih je sveštenik Mijo Vasiljević.\nSledeća destinacija koju su pripadnici Vojske Srbije posetili bila je planina Jagodnja i Mačkov Kamen, prostor na kojem je vođena jedna od najdinamičnijih bitaka srpske i austrogarske vojske u Prvom svetskom ratu. Naši gosti su želeli da posete mesto koje je u vojnoj istoriji zabeleženo kao poprište najogorčenije i najdinamičnije borbe.\nO toku bitke, strateškim mestima, preuzimanjima i gubljenju osvojenog pripadnike vojske upoznao je Dragan Grujić.\nNaši gosti bili su i na vidikovcu Perunika odakle su posmatrali Drinu i uživali u prelepom pogledu.\nZbog ograničenog vremena koje predviđeno za posetu Krupnju general Radivojević i kolege nisu stigli da posete crkveni park „Dobri Potok“, niti Belu Crkvu. Naši gosti su iskazali divljenje za lepotu prirode našeg kraja i najavili novi dolazak.


Dodik: Srbi podneli najveće žrtve\nBeograd — Predsednik RS Milorad Dodik izjavio je na obeležavanju 70. godišnjice od bitke na Kozari da je srpski narod podneo najveće žrtve u borbi protiv fašizma.\nOn je istakao da danas ima onih koji žele da umanje njegovu ulogu u Drugom svetskom ratu.\nNa svečanoj akademiji u Narodnom pozorištu u Beogradu povodom 70. godišnjice od bitke na Kozari, Dodik je rekao da je na prostoru Bosne i Hercegovine ustanak protiv nacizma i fašizma u Drugom svetskom ratu podignut isključivo u krajevima u kojima su živeli Srbi, a ne, kako je naveo, u Sarajevu.\n“Srbi su u ogromnoj većini bili pripadnici narodnooslobodilačkih jedinica i najviše je srpski narod nastradao u Drugom svetskom ratu”, rekao je Dodik i ukazao da je činjenica da su, s druge strane, drugi narodi bivše Jugoslavije većinom stali na stranu okupatora.\nGovoreći o žrtvama koje je podneo srpski narod tokom bitke na Kozari, predsednik Republike Srpske je podsetio da mnoga mesta na Kozari, Potkozarju i Grmeču nikada nisu uspela da dostignu broj stanovnika koji su imala pre Drugog svetskog rata.\nOn je upozorio da je potrebno “sprečiti pokušaje revizije istorije Drugog svetskog rata u kojima se nastoji minimizirati uloga srpskog naroda”, a, kako je naveo, povećati uloga drugih u borbi protiv fašizma.\n“Jasenovac i Kozara su najznačajniji simboli stradanja srpskog naroda fašizmu i okupatoru. Na spomeniku na Kozari ispisana su imena žrtava, a u najvećem broju slučajeva to su srpska imena”, rekao je Dodik i dodao se stoga Jasenovac i Kozara ne smeju zaboraviti.\nPm je podsetio i da su se brojčano slabe partizanske snage na Kozari suprostavile nemačkim nacistima i hrvatskim ustašama koji su želeli da istrebe narod tog kraja.\nOsvrnuvši se na raspad SFRJ, Dodik je rekao da je za Srbe Jugoslavija značila kraj borbe za svoju državu, a da je za mnoge druge narode bivše Jugoslavije ona značila samo “prolaznu stanicu za stvaranje nacionalnih država”.\n“Naša zabluda sa jugoslovenstvom trajala je nepotrebno dugo”, ocenio je Dodik i podsetio da je srpski narod u Bosni i Hercegovini želeo da ostane u Jugoslaviji za koju je tokom Drugog svetskog rata podneo velike žrtve, a ne da se nađe u poziciji manjine u drugoj državi.\nDodik je istakao da je Republika Srpska “garant opstanka našeg naroda zapadno od Drine”.\nSvečanu akademiju u Beogradu povodom 70. godišnjice od bitke na Kozari organizovalo je Udruženje Kozaraca, a prisutni su bili I predstavnici državnih institucija Srbije na čelu sa ministrom Predragom Markovićem.


ARKUS: Obilić iznenadio Zvezdu u Šumicama – Balkan-Handball.com\nHome / Balkan / Srbija / ARKUS: Obilić iznenadio Zvezdu u Šumicama\nPoslednja izmena: 06/12/2021\nDve utakmice 12. kola ARKUS lige za rukometaše odigrane su u nedelju uveče.\nPobeda u beogradskom derbiju pripala je Obiliću, koji je u ,,Šumicama” nadigrao Crvenu zvezdu Grundfos sa 30:28, iako je domaćin posle 30 minuta igre imao plus dva (16:14). Milorad Teodorović, koji je osam puta zatresao mrežu Zvezde, proglašen je za MVP. Isti broj golova postigao je Viktor Matičić, najefikasniji među crveno-belima.\nPre samo nekoliko dana, Crvena zvezda je na istom mestu pobedila istog rivala u finalu Kupa Beograda.\nU B grupi borba za plej-of, čini se, vodiće se do samog kraja prvog dela takmičenja. Tri tima – Rudar, Šamot 65 i Proleter u igri su za dva mesta koja vode u doigravanje za prvaka države.\nRudar je večeras bez poteškoća savladao Železničar 1949 i od navedene tri ekipe u najboljoj je poziciji za prolaz u plej-of. Kostolčani su u Nišu slavili rezultatom 38:26, posle vođstva 18:13 na poluvremenu, i ovim trijumfom zadržali su treću poziciju na tabeli. Za igrača utakmice proglašen je Nenad Nedeljković, kapiten gostiju i četvorostruki strelac, dok su po osam pogodaka u dresu Rudara postigli Marko Jokić i Igor Nedeljkov. Luka Mladenović bio je najprecizniji u domaćem sastavu sa deset golova.\nTABELA (A GRUPA): Vojvodina 18, Metaloplastika 15, Dinamo 14, Radnički 11, Crvena zvezda Grundfos 6, Jugović 4, Obilić 4.\nTABELA (B GRUPA): Dubočica 54 21, Partizan 20, Rudar 15, Šamot 65 13, Proleter 12, Spartak 7, Mokra Gora 6, Železničar 1949 0.\n*Partizan i Šamot 65 imaju meč manje.\nARKUSCrvena zvezda GrundfosObilićRK Rudar KostolacRK Železničar 1949\n← Prethodni članak ARKUS: Remi u Šapcu, raspucani Rnić ostavio Proleter u trci za plej-of\nNaredni članak → Povratak na pobednički kolosek: Partizan savladao Šamot


Potpisan Sporazum o javnim radovima – KRUŠEVAC.LINK\nOvde si trenutno: Home / DRUŠTVO / Potpisan Sporazum o javnim radovima\nU Кabinetu gradonačelnika, potpisan je Sporazum između Nacionalne službe zapošljavanja – Filijala Кruševac i Grada Кruševca, a koji se odnosi na učešće Grada u realizaciji mera aktivne politike zapošljavanja (javni radovi) predviđenih Lokalnim akcionim planom zapošljavanja za 2019.godinu. Sporazum su potpisali gradonačelnik Jasmina Palurović i direktor kruševačke Filijale NSZ, Predrag Marković, uz prisustvo predsednika Skupštine Živojina Miloradovića.\nU ove svrhe, iz budžeta Grada obezbeđena su sredstva u iznosu od 4 miliona dinara, naglasila je gradonačelnik Jasmina Palurović.\nU konkretnom slučaju, program javnih radova namenjen je radnom angažovanju teže zapošljivih lica i nezaposlenih u stanju socijalne potrebe, radi ostvarivanja određenog društvenog interesa. Javni rad sprovodi poslodavac koga određuje NSZ na osnovu javnog konkursa, a potrebno je da u program uključi nezaposlena lica iz svih kategorija teže zapošljivih, a u skladu sa potrebama tržišta rada.\nRadno se angažuje najmanje 5 lica, maksimalna dužina trajanja javnog rada je 4 meseca, a javni radovi se mogu sprovoditi u oblastima socijalne zaštite i humanitarnog rada, održavanja i obnavljanja javne infrastrukture, održavanja i zaštite životne sredine i prirode.\nSredstva su namenjena za isplatu naknade radnika u visini do 22 000 dinara i poslodavcu za naknadu troškova sprovođenja javnih radova i obuke.\nPredsednik Filijale Кruševac – NSZ Predrag Marković je rekao da saradnja sa Gradom u ovoj oblasti datira već 10 godina i najavio tokom narednog meseca odluku resornog ministarstva o sufinansiranju programa predviđenih LAPZ.\nTag javni radovi sporazum


Džombić: Bez subvencija za avio liniju do Beograda - Istinomjer\nPremijer RS Aleksandar Džombić danas je rekao da beogradski aviooperater neće moći uspostaviti liniju prema Banjaluci, te dalje prema Beču.\n“Ali i dalje tvrdi da se razmišlja o nekim drugim opcijama u saradnji sa srbijanskim JAT-om i da rokovi ostaju do kraja godine, s tim da bi se iz budžeta RS-a ponovo subvencionirale moguće aviolinije, jer ni „JAT nije u dobroj finansijskoj situaciji“.”\n(Nezavisne novine, 06.11.2012.)\nBez obzira što je ranije najavljeno da će se sa predstavnicima JAT-a razgovarati o uvođenju avionske linije Banjaluka – Beograd – Beč, pregovora u tom smjeru, a na čemu je ranije insistirao premijer RS-a Aleksandar Džombić nije bilo. Prema informacijama koje je Istinomjer dobio od kompanije “Sky Srpska” ova linija ne postoji niti je uopće izvjesno da će se ona uvesti u skorije vrijeme.\nTokom rasprave o budžetu RS-a za 2013. godinu, ali ni u prijedlogu istog, nije bilo govora o sredstvima za subvencioniranje ove linije tako da je i Džombićevo obećanje o razmatranju nekih drugih opcija za njeno uvođenje ostalo neispunjeno.


Apatinski Vukovci obišli Rim\nTreću godinu za redom, najuspešniji đaci apatinske opštine, kao nagradu za ostvaren uspeh i uložen trud tokom srednjoškolskog obrazovanja, dobili su na poklon putovanje od Opštinske uprave Apatin. Nakon Milana i dvoraca Bavarske na red je došao jedan od najlepših gradova Evrope: Rim.\nKroz petodnevno putovanje, pored samog Rima, apatinski đaci su posetili i državicu Vatikan, a neki i Pompeju sa Napuljem. Upoznavanje sa istorijom svetske i evropske civilizacije, sa ulicama Rima, sa gastronomskim specijalitetima, sa snalaženjem u velikoj metropoli, sa novim jezikom, za svakoga od njih će biti od koristi za dalje školovanje i uspešne karijere. Sve ovo takođe može biti veliki motiv i podstrek novim generacijama đaka koji dolaze.\nŠta su sve videli, naučili i kako je teklo samo putovanje, najbolje je da pogledate u foto galeriji.\nIzvor: KZM Apatin\nTagovi: Apatin najuspešniji učenici Vukovci nagradno putovanje Rim 2018


Kompanija Tetra Pak u borbi protiv pandemije - donira 100.000 evra\nGlobalna pandemija bolesti COVID-19 svima je donela do sada nezabeležene izazove u svakodnevnom životu, a kompanija Tetra Pak saoseća sa svima čiji su životi pogođeni pandemijom.\nU cilju podrške kolektivnoj borbi protiv krize, kompanija Tetra Pak doniraće ukupno 100.000 evra humanitarne pomoći u nameri da se zaustavi širenje bolesti COVID-19 i pomogne građanima Srbije u procesu oporavka.\nIznos od 35.000 evra biće doniran Crvenom krstu Srbije. Dodatno, u cilju podrške lokalnoj zajednici u Gornjem Milanovcu, gradu u kom posluje i Tetra Pak fabrika, 50.000 evra biće donirano Opštoj bolnici u Gornjem Milanovcu, 10.000 evra gornjomilanovačkom Domu zdravlja, i 5.000 evra Opštini Gornji Milanovac.\nDonirana sredstva biće iskorišćena u cilju podrške zdravstvenom sistemu opštine i borbi protiv COVID-19 pandemije na lokalnom nivou.\n„Pandemija bolesti COVID-19 ostavila je do sada nezabeležene posledice u zajednicama širom sveta. U mislima smo sa svima čiji su životi pogođeni ovom pandemijom“, izjavio je generalni direktor kompanije Tetra Pak za Jugoistočnu Evropu, Gijom Laturet.\n„Zahvalni smo našim zaposlenima, posebno onima koji rade u našoj fabrici u Gornjem Milanovcu, na njihovom konstantnom doprinosu, predanom radu i pomoći da održimo neometanu isporuku hrane tokom ovih teških vremena. Takođe, zahvalni smo i našim klijentima i partnerima, te izražavamo punu podršku Vladinim merama, industriji i zajednicama u borbi tokom vanredne situacije“, navodi.


Putin je naglasio, govoreći u Ministarstvu inostranih poslova Rusije, da je najvažniji zadatak ruske diplomatije: dobijanje pouzdanih i dugoročnih garancija bezbednosti.\nOn je naglasio da će Rusija u dijalogu sa SAD i njihovim saveznicama insistirati na izradi konkretnog sporazuma koji isključuje svako dalje pomeranje NATO-a na istok i raspoređivanje vojnih sistema u neposrednoj blizini njenih granica.\n- Predlažem da se s tim u vezi počnu predmetni razgovori. Posebno naglašavam: potrebna nam je pravna garancija, pošto zapadne kolege ne realizuju preuzete na sebe usmeno date obaveze - rekao je Putin.\n- Ne zahtevamo nikakve posebne uslove za sebe, razumemo da svi dogovori treba da uzimaju u obzir interese Rusije i svih evroatlantskih država - naglasio je on.\nNATO OD UKRAJINE PRAVI "ANTIRUSIJU": Lavrov - "Kijev postaje sve bezobrazniji u svojoj agresivnosti"\nRusija Vladimir Putin NATO


BEOGRAD - Advokat Svetozar Vujačić izjavio je juče da je povukao punomoćje za odbranu Mališe Jevtovića, osumnjičenog za obljubu i protivprirodni blud nad trogodišnjom K. J koja je od posledica povreda preminula. "S obzirom na tragičnu sudbinu trogodišnje Katarine Janković, način nanošenja povreda i uzrok smrti, kao čovek i kao roditelj nisam pronašao nijedan racionalan razlog da osumnjičenog Jevtovića i dalje branim, a da mi pritom savest bude mirna", rekao je Vujačić agenciji Beta.\nOn je istakao da ga je na takvu odluku naveo moral, bez obzira na to što je, kako je dodao, kao profesionalac obavezan da pruži pravnu pomoć svakoj osobi koja to od njega zatraži.\n"Svesno kršim kodeks advokatske etike, prvi put za 22 godine advokatskog staža u definitivnom i čvrstom uverenju da sam ja, pre svega, čovek i roditelj, pa tek onda advokat", rekao je Vujačić. On je, na osnovu svoje dugogodišnje advokatske karijere, procenio da suđenja neće ni biti, da bi moglo da dođe do obustavljanja krivičnog postupka i da Jevtović bude upućen na lečenje i čuvanje u ustanovu zatvorenog tipa.\nBeogradska policija saopštila je 21. jula da je trogodišnja devojčica K. J, umrla pošto joj je Mališa Jevtović (31) iz Beograda naneo teške telesne povrede. Jevtović je osumnjičen za krivično delo obljube i protivprirodnog bluda, a istražni postupak je u toku. Istražni sudija Okružnog suda u Beogradu odredio je Jevtoviću jednomesečni pritvor. Jevtović, koji je bio u vezi sa majkom devojčice Anom Filipović, u više navrata je njenu trogodišnju kćerku odvodio u šetnju na skrovita mesta u Zvezdarsku šumu i dok je majka čekala, seksualno se iživljavao nad devojčicom, udarajući je pritom snažno rukama i nogama po glavi i telu.


Jerkov: Iskreno sam šokirana podnošenjem krivične prijave Zorana Lutovca - Blok vesti\nNaslovna Iz minuta u minut Jerkov: Iskreno sam šokirana podnošenjem krivične prijave Zorana Lutovca\nJerkov: Iskreno sam šokirana podnošenjem krivične prijave Zorana Lutovca\nNarodna poslanica i potpredsednica Demokrstske stranke (DS) Aleksandra Jerkov rekla je da je deo članstva odustao od sednice Glavnog odbora DS zakazane za 17. maj kako se ne bi produbljivale podele u stranci, a da je za krivičnu prijavu koju je navodno protiv nje podneo predsednik DS Zoran Lutovac čula putem medija.\nOna je za portal Nova.rs izjavila da ne vidi razlog zbog čega je Lutovac podneo krivičnu prijavu i da je “iskreno šokirana (tim činom)”.\n“Ne vidim šta bi tu moglo da bude problem, kad je Staturna komisija rekla da nijedna od dve zakazane sednice nisu sporne. Mi smo odustali od sednice koja je planirana za danas, ali su na našu ‘pruženu ruku’ usledile optužbe da smo kriminalci”, rekla je Jerkov.\nOna je dodala da članovi DS-a koji su sa njom predali zahtev da se sednica Glavnog odbora DS održi danas “nisu njeni rušitelji”, da ne žele da preispituju stav o bojkotu, već da razgovaraju o politici te partije.\n“Ako je to krivično delo i razlog zbog čega nas predsednik stranke naziva kriminalcima, onda je problem mnogo dublji”, navodi Jerkov.\nOna je postavila pitanje koliko je krivičnih prijava rukovodstvo DS-a do sada podnelo protiv čelnika Srpske napredne stranke (SNS), i dodala da napade lidera Srpske radikalne stranke Vojislava Šešelja na nju “koalicija kojoj pripada DS (SZS) nije osudila”.\n“Posle neverovatne kampanje koju je SNS sprovodila protiv mene u Novom Sadu… nisam stvarno mogla da poverujem da će me predsednik stranke kojeg sam podržala i čiji sam potpredsednik, nazvati vođom kriminalne grupe”, rekla je Jerkov.\nPrethodni tekstAko ne zna SZO, znaju hrčci: Testovi u Hongkongu pokazali da su maske efikasna zaštita\nSledeći tekstU Kini nema smrtnih slučajeva od koronavirusa duže od mesec dana


BH Telecom: Alcatel 3L 2020\nPristupačan, dobrih performansi\nAlcatel 3L pruža bolji ekran za dijeljenje i održavanje kontakta, kameru, koja jasno bilježi uspomene i impresivne performanse.\nDizajniran je sa konturnim 2.5D prednjim staklom i spektrom graviranja koje naglašava ukupni dizajn uređaja.\nAlcatel 3L dolazi sa trostrukom zadnjom kamerom od 48 + 5 + 2 MP, zajedno sa opcijom AI scene detection, bokehom i mogućnostima izmjene fokusa kako biste poboljšali iskustvo fotografisanja.\nDisplay (rezolucija / broj boja) 6.22-inch HD+\nMemorija 4GB RAM + 64GB ROM\nRezolucija kamere 48MP + 5MP + 2MP\nDizajn: Glossy back, 2.5D front glass\nSigurnost: Face Key, Fingerprint\nChipset: MT6762, Octa-core\nCijena uređaja sa uračunatim PDV-om i popustom na odabrani paket iznosi 247,95 KM.\nCijena uređaja sa uračunatim PDV-om i popustom na odabrani paket iznosi 257,95 KM.\nCijena uređaja sa uračunatim PDV-om i popustom na odabrani paket iznosi 197,95 KM.\nCijena uređaja sa uračunatim PDV-om i popustom na odabrani paket iznosi 97,95 KM.\nCijena uređaja sa uračunatim PDV-om i popustom na odabrani paket iznosi 107,95 KM.\nCijena uređaja sa uračunatim PDV-om i popustom na odabrani paket iznosi 252,95 KM.\nCijena uređaja sa uračunatim PDV-om i popustom na odabrani paket iznosi 237,95 KM.\nCijena uređaja sa uračunatim PDV-om i popustom na odabrani paket iznosi 227,95 KM.\nCijena uređaja sa uračunatim PDV-om i popustom na odabrani paket iznosi 265,95 KM.\nCijena uređaja sa uračunatim PDV-om i popustom na odabrani paket iznosi 219,95 KM.\nCijena uređaja sa uračunatim PDV-om i popustom na odabrani paket iznosi 102,95 KM.\nCijena uređaja sa uračunatim PDV-om i popustom na odabrani paket iznosi 40,95 KM.\nCijena uređaja sa uračunatim PDV-om i popustom na odabrani paket iznosi 270,95 KM.\nCijena uređaja sa uračunatim PDV-om i popustom na odabrani paket iznosi 157,95 KM.\nCijena uređaja sa uračunatim PDV-om i popustom na odabrani paket iznosi 114,95 KM.\nCijena uređaja sa uračunatim PDV-om i popustom na odabrani paket iznosi 74,95 KM.\nCijena uređaja sa uračunatim PDV-om i popustom na odabrani paket iznosi 27,95 KM.\nCijena uređaja sa uračunatim PDV-om i popustom na odabrani paket iznosi 117,95 KM.\nCijena uređaja sa uračunatim PDV-om i popustom na odabrani paket iznosi 67,95 KM.\nCijena uređaja sa uračunatim PDV-om i popustom na odabrani paket iznosi 87,95 KM.\nCijena uređaja sa uračunatim PDV-om i popustom na odabrani paket iznosi 147,95 KM.\nCijena uređaja sa uračunatim PDV-om i popustom na odabrani paket iznosi 52,95 KM.\nCijena uređaja sa uračunatim PDV-om i popustom na odabrani paket iznosi 37,95 KM.\nCijena uređaja sa uračunatim PDV-om i popustom na odabrani paket iznosi 47,95 KM.\nCijena uređaja sa uračunatim PDV-om i popustom na odabrani paket iznosi 7,95 KM.\nCijena uređaja sa uračunatim PDV-om i popustom na odabrani paket iznosi 57,95 KM.


Atletičarima Novog Pazara prija Ulcinj\nNaslovnica Sjeverni Sandžak Novi Pazar Atletičarima Novog Pazara prija Ulcinj\n19. Aprila 2012.\nNovi Pazar – Sportski direktor atletskog kluba iz Novog Pazara Edin Zuković ocenio je da se desetočlana ekipa koju predvodi trener Rifat Zilkić kvalitetno priprema u Ulcinju, iako male probleme atletičarima zadaje kišovito vrijeme.\n“Posjetio sam naš tim koji već više od deset dana odlično radi u Ulcinju, iako je kiša gotovo svakodnevna pojava. Polako u ritam ulazi i Nenad Radanović, koji je dugo bio povređen”, rekao je Zuković radiju Sto plus.\nU Ulcinju treniraju takmičari koji su na reprezentativnom spisku, Amela Terzić, Teodora Simović, Ilda Dautović, Muamer Hasanović, Nenad Radanović i Jasmin Ljajić, ali i Elvedina Zornić, Nezrina Kurtanović, Tafila Plojović i Džemail Mašović.\n“Ovo četvoro takmičara pripremaju se o trošku kluba, gdje su nam pomogli Grad i lokalni Sportski savez. Sa ekipom jedino nije Darjan Đurković, koji je povređen”, kazao je Zuković.\n“Inače, jedna grupa atletičara se uskoro vraća u Novi Pazar, dok će naši glavni aduti ostati u Ulcinju do početka maja, kada će nastupiti i na atletskom mitingu u Baru”, dodao je sportski direktor AK Novi Pazar.\nEdin Zuković je nedavno izabran i za sportskog direktora Atletskog saveza Centralne Srbije, a u Upravni odbor tog tela imenovan je Nusret Ćorić, predsjednik najuspešnijeg novopazarskog sportskog kolektiva.


Očekuje se rast broja obolelih od gripa - Bizlife.rs\n13:33 Beograd, 06/02/2019\nMinistar zdravlja Srbije Zlatibor Lončar izjavio je da je dosad epidemija gripa prijavljena u Pirotu i Užicu i najavio da se u narednih nekoliko nedelja očekuje povećanje broja obolelih i verovatno proglašenje epidemije u još nekim mestima.\n„U Srbiji je do sada sa simptomima sličnim gripu prijavljeno 68.516 ljudi, što je za 10 odsto više u odnosu na prošlu godinu, zbog čega su zabranjene posete bolnicama i porodilištima“, rekao je Lončar u Beogradu.\nOn je rekao da je od početka sezone gripa u Srbiji umrlo šestoro ljudi zbog komplikacija koje mogu da se povežu s gripom, ali je naveo da je u zemljama regiona, kao i u ostatku Evrope i sveta, mnogo veći procenat oboljevanja i umiranja od gripa.\nLončar je rekao da je u SAD prošle godine od gripa umrlo 70.000 do 80.000 ljudi.\nOn je rekao da je Srbija ove godine imala najveći obuhvat vakcinacijom u poslednjih 10 godina i da je to jedan od razloga zbog čega je imala manji broj obolelih i umrlih u odnosu na zemlje okruženja.\nMinistar je pozvao sve građane da redovno peru ruke, provetravaju prostorije, izbegavaju zatvoren prostor i uzimaju što više vitamina, jer je to preventiva koja u ovom momentu može da pomogne.\nzdravlje grip epidemija zlatibor lončar


Odložena izgradnja Muzičke škole u Novom Sadu\nIzgradnja nove muzičke i baletske škole moraće da sačeka, jer Grad, uprkos najavama, nije uspeo da ove godine konkuriše za novac iz projekta Evropske škole.\nDokumentacija još nije pripremljena, iako je ranije rečeno da se “užurbano radi” kako bi se obezbedila sredstva. Kako kaže član Gradskog veća zadužen za obrazovanje Nemanja Starović, za ovu školu se neće konkurisati ove godine jer je rok skraćen.\n“Očekivanje je bilo da će konkurs trajati do juna, kako bismo verovatno i stigli da konkurišemo, međutim, skraćen je za april, ali mi intenzivno radimo na pripremi dokumentacije kako bismo od naredne godine to po redosledu prioriteta stavili na prvo mesto”, rekao je Starović.\nDirektorka Muzičke škole “Isidor Bajić”, Radmila Rakin Martinović, kaže za Radio 021 da su se, s obzirom da je Grad još u septembru 2010. opredelio plac za novu školu, nadali da će godinu i po dana biti dovoljno vremena da se obezbedi potrebna dokumentacija za konkurs. “Nažalost ova prilika je propuštena i veoma smo razočarani, ali nadamo se da će biti još sredstava. Ja nemam odgovor na pitanje zašto dokumentacija nije spremna”, kaže Radmila Rakin Martinović.\nMuzička škola “Isidor Bajić” je godinama podstanar u neuslovnoj zgradi u Njegoševoj, za koju kiriju plaća Katoličkoj crkvi. Direktorka škole navodi da je manjak prostora veliki problem: “Ono što mene veoma uznemirava je činjenica da opet jedan veliki broj malih Novosađana koji žele da pohađaju našu školu, ne smem ni da kažem koliko da ih ne bi uplašila, na veliku žalost neće moći da budu primljeni upravo zbog nedostatka prostora.”\nU zgradi koja bi bila izgrađena na Bulevaru cara Lazara planirano je da, pored Muzičke, bude i Baletska škola, koja bi, prema rečima Nemanje Starovića, trebalo da nastavi da koristi i prostor u Jevrejskoj ulici. Nova zgrada, na Limanu 3, imaće oko 8.000 kvadratnih metara, sa salom za koncerte, baletske i pozorišne predstave sa 350 sedišta.\nVećina radnji otvorena, ali će raditi skraćeno\nIran pravi svoju internet mrežu


Sa starim sjajem u novu godinu Banjaluka.com\nSa starim sjajem u novu godinu\nOpština Trebinje ni ove godine neće izdvojiti sredstva za kupovinu novih ukrasa za uređenje grada za predstojeće novogodišnje i božićne praznike, potvrdio je načelnik opštinskog Odjeljenja za stambeno-komunalne djelatnosti Stevan Bekan.\nBekan kaže da se opština ponaša u skladu sa ekonomskom situacijom i da posljednjih nekoliko godina nisu kupovani novi ukrasi, što, kako kaže, ne znači da sa postojećim grad neće izgledati lijepo.\nZbog istog razloga neće biti ni organizovanog dočeka Nove godine na otvorenom.\nOve godine kao i prethodnih, stariji građani Trebinja će 2012. godinu dočekati u kućnoj atmosferi, dok se oni mlađi, po tradiciji odlučuju za provod u ugostiteljskim objektima za šta će morati da izdvoje od 20 do 70 KM.\nVeliki broj mladih, kao i prethodnih godina, planira da najluđu noć provede u nekom od susjednih crnogorskih gradova gdje su na otvorenom najavljeni nastupi popularnih grupa i pjevača.\nPrema dosadašnjim informacijama, mala je zainteresovanost za doček Nove godine u nekom od ski centara u BiH i Srbiji, kao i za odlazak u inostranstvu.


Mandić: Đukanović potvrdio da stoji iza okupljanja\nTanjug 28. avgusta 2021. 17:50\nBEOGRAD – Predsednik Nove srpske demokratije (NSD) i jedan od lidera Demokratskog fronta (DF) Andrija Mandić ocenio je da je današnja izjava predsednika Crne Gore Mila Đukanovića o ustoličenju mitropolita Joanikija najbolja potvrda da Đukanović stoji iza ekstremističkog pokreta u Crnoj Gori, kao i iza svih prethodnih okupljanja i organizacija.\nMandić smatra da su ti, kako navodi, ekstremistički pokreti, usmereni protiv većinske Crne Gore i Srpske pravoslavne crkve (SPC), prenosi RTCG.\n„Očigledno je da je Đukanović nezadovoljan brojem okupljenih na prošlom skupu na Cetinju pa sada ovom manipulativnom formulacijom da će i on možda biti jedan od njih na skupu, koji planiraju 5. septembra, razotkriva svoju nameru da pošalje poruku da treba da bude mnogo više demonstranata tog dana na Cetinju“, smatra Mandić.\nOn je dodao da bi bilo hrabro i viteški da Đukanović lično prijavi skup i preuzme odgovornost za sve što se tog dana može desiti na Cetinju.\nĐukanović je takođe rekao da će, ako ustoličenje mitropolita crnogorsko-primorskog Joanikija ipak bude na Cetinju, 5. septembra biti u prestonici.


Demofest otvara novi konkurs! – CLUBBING.RS\nDemofest otvara novi konkurs!\nMay 21, 2017 • No Comments •Festivali\nDemofest otvara novi konkurs: „Čista umjetnost“ šansa za umetnike da iskažu svoju kreativnost!\nZbog toga Demofest poziva sve umetnike, umetničke kolektive i organizacije iz ex-Yu da putem zvaničnog sajta festivala www.demofest.org prijave svoje instalacije od recikliranih i istrošenih materijala ili predmeta. Konkurs pod nazivom „Čista umjetnost“ će biti otvoren od 17. maja do 17. juna 2017. godine, nema dobnih granica, tema je slobodna, a svaki umetnik, kolektiv ili organizacija mogu se prijaviti sa najviše tri različita dela.\n"Festival svake godine osim promocije regionalnih bendova, radi i na društveno odgovornim kampanjama, ali i promociji kreativaca i ostalih vrsta umetnosti. Upravo zbog toga je ovo idealna prilika za sve umetnike da iskažu svoj talenat i za to budu adekvatno nagrađeni", navode iz organizacije Demofesta.\nKreator najboljeg umetničkog dela će kao nagradu dobiti vikend u Arhusu, danskom gradu koji je Evropska prestonica kulture 2017. godine. Druga nagrada su dva all-inclusive paketa za OK Fest 2018 na Tjentištu, a treća nagrada boravak dve osobe u Eko zoni Zelenkovac (pored Mrkonjić Grada), i to tokom trajanja Zelenkovac Jazz Festivala 2017.


Pogledajte kako sada izgleda Selma Bajrami – Balkan Life\nAutor Dragan 6. jula 2013., 00:00 1.2k pregleda 150 glasova\nPevačicu Selmu Bajrami svi, posebno muški deo publike, pamti po odličnom izgledu. Tako je bilo sve donedavno, dok se nije udala i rodila sina, posle čega se ugojila, što je karakteristično za žene u i posle trudnoće.\nMeđutim, Selma se trudila u poslednjih par meseci da povrati svoj stari izgled. I dok su mnogi tvrdili da od toga nem,a ništa, Selma je ćutala i radila na tome.\nJuče se, na bazenima u rodnoj Tuzli, skinula u kupaći i svima pokazala da je uspela u svojoj nameri. Koliko je zadovoljna sadašnjim izgledom, najbolje kazuje podatak da je fotografije sa bazena postavila i na svom FB profilu.\nTako je poručila onima koji su sumnjali da će ikada moći povratiti svoju idealnu figuru, da sada slobodno mogu pričati kakvo telo Selma ima…


Ona je danas u razgovoru s Đurićem rekla da je za nju taj poziv posebno značajan imajući u vidu da je u mladosti i poslovno i privatno bila povezana za našu zemlju.\nTokom osamdesetih godina prošlog veka Klaudija Teni bila je jedina Amerikanka zaposlena u tadašnjem jugoslovenskom Generalnom konzulatu u Njujorku. Takođe, u više navrata je posetila nekadašnju Jugoslaviju, gde se upoznala sa našom kulturom i naučila srpsko-hrvatski jezik.\nĐurić: Srbija ne želi "zategnute" odnose sa SAD\nZahvalivši kongresmenki na podršci i pristupanju našem Kokusu, Đurić je ocenio da je Klaudija Teni kao nekadašnja diplomatska koleginica pravi primer dugogodišnje i uspešne saradnje dveju zemalja koje u ovoj godini obeležavaju značajan jubilej 140 godina od uspostavljanja diplomatskih odnosa.\nĐurić povodom godišnjice pogroma na Kosovu : "Ideologija uništavanja svega srpskog i dalje moćna"\nGrigorije: Ne vidim sukob, ni razlog za sukob sa Nikolićem\nVladika zahumsko-hercegovački i primorski Grigorije nije danas ni potvrdio ni demantovao da će biti izabran za episkopa SPC u SAD i ponovio je da nije u sukobu sa predsednikom Srbije Tomislavom Nikolićem.


Datum objave: 03.10.2018 19:10 | Autor: mod\nMinistar odbrane mr Predrag Bošković danas i sjutra učestvuje na sastanku Sjevernoatlantskog savjeta (NAC) na nivou ministara odbrane NATO zemalja, koji se održava u Briselu.\nOn je danas istakao da će Crna Gora ostati odgovoran saveznik koji sprovodi politike Alijanse i doprinosi realizaciji njenih zadataka u cilju efikasnog odgovora na savremene bezbjednosne prijetnje. Ministar je kazao da će naša zemlja podržati zajedničke napore saveznica u suočavanju sa prijetnjama upućivanjem izviđačkog odjeljenja u Multinacionalnu borbenu grupu u Letoniji, što će predstavljati direktan doprinos ojačanom prisustvu na istoku (eFP).\nTakođe, Crna Gora nastavlja sa započetim reformama odbrambenog sistema u cilju pune integracije u sistem kolektivne bezbjednosti, a doprinos regionalnom miru i stabilnosti biće jedan od prioriteta u budućem periodu, naglasio je ministar Bošković.\nSastanak je bio prilika da se analizira napredak ostvaren na planu sprovođenja odluka donijetih na Samitu koji je u julu ove godine održan u Briselu, kao i da se, na osnovu ostvarenih rezultata, daju smjernice za dalji rad na implementaciji aktivnosti koje Alijansa sprovodi u cilju jačanja kolektivne odbrane.\nUzimajući u obzir nepredvidivo bezbjednosno okruženje i izazove koji dolaze iz različitih strateških pravaca, kao i posvećenost Alijanse očuvanju bezbjednosti država članica, saveznice su naglasile važnost jačanja jedinstva i solidarnosti među njima. Takođe, istaknut je značaj preventivnog djelovanja na potencijalne prijetnje i izazove koje dolaze sa teritorija van granica Alijanse. NATO će nastaviti da pruža odlučan odgovor kada je u pitanju borba protiv terorizma, uz sveobuhvatan pristup i dugoročne ciljeve, što zahtijeva i angažovanje cjelokupne međunarodne zajednice, rečeno je na sastanku.


POČETNA ENERGETIKA I RUDARSTVO Iz Službe za rudarsko-geodetska merenja: Prenose iskustvo za bolja rešenja\nPreciznije merenje na savremen način, ekipe TENT-a i „Kostolca“, Foto: Energija Kostolac\nVišegodišnje operativno znanje u korišćenju bespilotne letelice za snimanje terena olakšaće primenu nove tehnologije u TENT-u. Za poslednje tri godine obavljeno oko 200 zadataka sa više od 800 uzletanja.\nU okviru poslovno-tehničke saradnje, predstavnici Geodetske službe termoelektrana „Nikola Tesla“ posetili su kostolački ogranak EPS-a da bi se upoznali s radom i korišćenjem bespilotnih letelica za snimanje i mapiranje deponija, kopova i odlagališta. Kostolčani su prvi počeli da koriste najsavremeniju tehnologiju iz te oblasti i sada prenose svoja iskustva.\n− Već neko vreme sarađujemo s kolegama iz Obrenovca i u nekoliko navrata smo na njihov zahtev našom bespilotnom letelicom snimali deponije TENT-a − rekao nam je Goran Miloradović, rukovodilac Službe za rudarsko-geodetska merenja u ogranku „TE-KO Kostolac“. − Kolege iz Obrenovca želele su da dođu u Kostolac i vide kako je organizovana naša služba u kadrovskom, tehničkom i smeštajnom pogledu, koju opremu koristimo, kao i postupak obrade podataka s terena.\n− Očekujemo da ogranak „TE-KO Kostolac“ za nekoliko meseci nabavi novu, savremeniju bespilotnu letelicu, jer smo već ovladali tehnikom. Kolegama iz TENT-a pružićemo maksimalno podršku za sve što je potrebno u daljem radu, kao i kolegama iz „Kolubare“. Za poslednje tri godine imali smo oko 200 obavljenih zadataka sa više od 800 uzletanja. Zbog teških vremenskih uslova, mnogo prašine, uslova koji su najteži za letelicu, počeli su da se javljaju problemi vezani za navigaciju, ultrazvučne senzore, kao i za rad samih motora. Nastojimo da očuvamo i produžimo životni vek postojeće opreme − navodi Miloradović.\nU ogranku „TE-KO Kostolac“ snimaju se velike površine, naročito mesečno stanje na PK „Drmno“, kao i odlagališta, deponija uglja i gipsa.\n− Često je potrebno snimanje linija predodvodnjavanja i odvodnjavanja zbog izrade projektne dokumentacije, zone na kopu predviđene za projektovanje i rekonstrukciju rudarskih sistema, stanje rudarskih radova na severnoj kosini PK „Ćirikovac“. Projektanti sada najčešće traže, uz situacione karte, i ortofoto snimke, kao i digitalni elevacioni model terena. Trenutno snimamo zone Površinskog kopa „Ćirikovac“ za projektovanje puteva po kopu na južnom obodu pepelišta – kaže Miloradović.\nOn dodaje da Služba za rudarsko-geodetska merenja ima višegodišnje operativno iskustvo u korišćenju bespilotne letelice za snimanje terena i da su zato voljni da daju podršku kolegama iz TENT-a i „Kolubare“ da se i kod njih primeni više nego potrebna nova tehnologija i letelica za geodetska merenja.\n− Rukovodstvo ogranka „TE-KO Kostolac“ prepoznalo je potencijal i značaj primene savremenog načina merenja bespilotnom letelicom, što se pokazalo kao veoma uspešna metoda − kaže Miloradović.\nPrecizno, brže i bezbednije\nOgranak „TE-KO Kostolac“ je prvi i do sada jedini u EPS-u koji koristi bespilotnu letelicu u rudarsko-geodetskim merenjima. Podaci koji se na ovaj način dobijaju s terena izuzetno su precizni, a posao se obavlja neuporedivo brže i bezbednije od snimanja klasičnim metodama, navodi Goran Miloradović.\nPRETHODNI ČLANAKHitno upozorenje za nevreme za Braničevski okrug\nSLEDEĆI ČLANAKJoš parcela podleže eksproprijaciji u Požarevcu, vlasnici da se jave Gradskoj upravi


OSM Televizija - Košarac: Brutalan napad na institucije Srpske s ciljem očuvanja pozicija u Sarajevu\nPredsjedavajući Kluba poslanika SNSD-a u Predstavničkom domu Parlamentarne skupštine BiH Staša Košarac izjavio je da su SDS, PDP i NDP u posljednja dva dana izvršili nezapamćen i brutalan napad na institucije Republike Srpske s ciljem da po svaku cijenu sačuvaju klimave pozicije u zajedničkim institucijama i propalu koaliciju na vlasti u Sarajevu.\nKošarac je rekao da je glasanje na jučerašnjoj sjednici Predstavničkog doma parlamenta BiH pokazalo da, osim Savjeta ministara BiH, podršku većine poslanika nemaju ni članovi Kolegijuma Predstavničkog doma.\n"Čelnici SDS-a, PDP-a i NDP-a strahovali su od mogućeg izglasavanja nepovjerenja Savjetu ministara i smjene članova Kolegijuma Predstavničkog doma, zbog čega su, dan uoči sjednice parlamenta u Sarajevu, pokušali da isprovociraju incidente i fizičke obračune u Narodnoj skupštini Republike Srpske", naglasio je Košarac.\nOn je upozorio da su čelnici SDS-a, PDP-a i NDP-a u protekle tri godine pokazali da su spremni na sve, uključujući i rušenje Republike Srpske i njenih institucija, kako bi opravdali povjerenje koje su im u Sarajevu ukazali SDA Bakira Izetbegovića i međunarodni faktori.\n"Uvjeren sam da svoje prste u brutalnim napadima čelnika SDS-a, PDP-a i NDP-a na neke od ključnih institucija Republike Srpske, kakve su Narodna skupština i Radio-televizija Republike Srpske, imaju i zvaničnici SDA i međunarodni faktori koji su prije tri godine napravili vlast u Sarajevu koja se danas raspada", rekao je Košarac.\nOn je izrazio zadovoljstvo zbog, kako je naveo, činjenice da su institucije Republike Srpske uspjele da odbrane svoje dostojanstvo i demokratski kapacitet, kao i pravo na postojanje i donošenje odluka na legalan i legitiman način.\n"Posebno sam srećan što su izbjegnuti fizički sukobi u institucijama Republike Srpske, koje je prije nekoliko sedmica najavljivao Vukota Govedarica. Taj scenario je, očito, pažljivo pripreman, ali su nalogodavci Govedarice, /Branislava/ Borenovića i /Dragana/ Čavića još jednom ostali kratkih rukava", zaključio je Košarac.\nJoš iz iste kategorije: « Nastavljena 21. redovna sjednica NSRS Dodik za RTRS: Nemiri u Narodnoj skupštini uvod u makedonski scenario »


Prema podacima Republičkog zavoda za statistiku, industrijska proizvodnja povećana je u avgustu za 0,5% međugodišnje i vođena je rastom u sektorima rudarstva i snabdevanja električnom energijom, gasom i parom od 17,5% i 4,5%, respektivno.\nProizvodnja prerađivačke industrije smanjena je za 1,8% međugodišnje, usled manje proizvodnje u prehrambenoj industriji, proizvodnji motornih vozila i osnovnih metala. S druge strane, pozitivna kretanja beleže se u farmaceutskoj, hemijskoj i tekstilnoj industriji, kao i u proizvodnji električne opreme, nameštaja i ostalih saobraćajnih sredstava.\nMeđugodišnje posmatrano, promet robe u trgovini na malo je u avgustu bio realno viši za 7,6%. U periodu januar–avgust, u odnosu na isti period prethodne godine, promet u trgovini na malo bio je veći za 8,7%.\nIzvoz robe izražen u evrima povećan je u avgustu za 4,1% međugodišnje, dok je uvoz robe smanjen za 3,0%. U periodu januar–avgust, u odnosu na isti period prethodne godine, izvoz robe povećan je za 6,9%, kao rezultat rasta izvoza prerađivačke industrije od 6,2% i izvoza poljoprivrednih proizvoda od 22,7%. U istom periodu uvoz robe je povećan za 8,7%, pri čemu se oko dve trećine tog povećanja odnosi na rast uvoza opreme i repromaterijala za potrebe investicija i industrije.


U Lazarevcu porast broja obolelih od koronavirusa, epidemiološka situacija nesigurna - Galaxy Media\nU celoj Srbiji raste broj obolelih od koronavirusa, a nadležni iz Doma zdravlja dr Đorđe Kovačević trenutnu epidemiološku situacija u Lazarevcu ocenjuju kao nesigurnu sa tendencijom porasta broja zaraženih.\nU julu mesecu na teritoriji GO Lazarevac ukupno je potvrđeno 56 slučajeva obolevanja od COVIDA 19, dok taj broj u prvoj nedelji avgusta iznosio 55, a u drugoj nedelji 78 pozitivnih.\nBroj testiranih lica, kao i broj pregleda koji se izvrši u kovid ambulantama na dnevnom nivou, povećao se duplo u avgustu u odnosu na jul mesec. Trenutno se u izolaciji i samoizolaciji nalazi 136 lica, dok je ukupno 26 lica preminulo od početka epidemije.\nU Lazarevcu je prvu dozu vakcine protiv COVID 19 infekcije, primilo 17.502 Lazarevčanina, dok je drugu dozu primilo njih 16.491.\nDanas u Srbiji počinje vakcinacija trećom dozom. Prioritet imaju oni kojima je oslabljen imunitet, hronični bolesnici, ljudi koji su imali transplantaciju organa, i svi koji imaju bolesti koje ne bi bilo dobro da se ukrste sa koronom, navodi se u saopštenju Vlade.


Gradiska.com - Projekat „Informatičko opismenjavanje starijih lica“\n„Naši korisnici se upoznavaju sa operativnim sistemima, sa alatima za unošenje i obradu teksta, sa alatima za komunikaciju na daljinu kao i ostalim alatima koji njih interesuju a da im to približimo za njihov dalji rad“, kaže Maja Dejanović, voditelj obuke.\nObuku za sada pohađa 10 članova Biblioteke. Raspoređeni su u 2 grupe, a tek malobrojni su imali priliku da aktivno rade na računarima.\n„Malo sam radila na računaru kod kuće, na internetu kad me nešto interesuje o cvijeću, hrani i tako, ali pravog znanja nisam imala“, priča Nada Malešević, polaznica obuke.\nZnačaj projekta polaznici ovog kursa vide u korištenju novih alata sa kojima su se do sada rijetko služili kao i mogućnosti novih načina komuniciranja. Obuka se odvija 2 puta sedmično u trajanju od dva sata, te na ovaj način pripadnici starije životne dobi kvalitetno koriste višak slobodnog vremena.\n„Preko interneta možemo da pročitamo što nas zanima, da pronađemo šta nas interesuje, možemo da komuniciramo na daljinu, tako da mi mnogo znači ova obuka“ dodaje polaznica obuke Radosava Antonić.\nPrepoznavši potrebu svojih starijih članova da se obuče za rad na računaru, u „Narodnoj biblioteci“ kažu da će se, ukoliko bude zainteresovanih, povećati i grupe korisnika, ali i da će se po okončanju ove obuke krenuti u novi ciklus informatičkog opismenjavanja starijih lica.\nViše iz kategorije: « Održana godišnja skupština „Udruženja roditelja sa četvoro i više djece opštine Gradiška“\tPrikupljeno oko 10 hiljada KM za obnovu hrama u Okučanima »


Sprema se veliki sukob – Putin kreće na NATO? :: realno55 ::\nRuski politikolog tvrdi da bi rat u Ukrajini mogao da bude „proba“ za veći sukob i prilika ruskoj vojsci da testira i uporedi svoju vatrenu moć sa NATO.\nAleksej Fenenko, vanredni profesor na Školi za svetsku politiku Moskovskog državnog univerziteta i naučni saradnik Instituta za međunarodne bezbednosne studije, izneo je novu teoriju tokom tok šoua na TV kanalu Rusija 1.\n„Mislim da je rat u Ukrajini… proba za mogući veći sukob u budućnosti. Testiramo naše oružje protiv NATO-a, saznaćemo koliko je naše oružje jače od njihovog“, izjavio je profesor. „To bi moglo da bude dobro iskustvo za buduće sukobe“, dodao je on.\nDok zapadni mediji i analitičari tvrde da ruske snage trpe velike gubitke u Ukrajini, Rusi navode da imaju kontrolu nad važnom lukom Marijupolj, kao i da njihova „specijalna vojna operacija“ ida po planu.\nRat u Ukrajini delom je izbio zbog nastojanja Kremlja da zaustavi širenje NATO na istok. Ni Moskva ni Brisel ne žele da se konflikt proširi, ali su posle odluke Finske i Švedske da apliciraju za članstvo u Severnoatlantskoj alijansi, iz Kremlja najavili da se pripreme za njihov odgovor.


Info027 - Saradnja nadležnih službi na visokom nivou\nsreda, maj 18 2016\nNa sednici Okružnog štaba za vanredne situacije, kojom je predsedavao komandant štaba dr Nebojša Vukadinović, analiziran je rad Opštinskih štabova Topličkog upravnog okruga tokom trajanja vanredne situacije.\nNa sednici su prisustvovali predstavnici Sektora za vanredne situacije, vatrogasnih i mnogih inspekcijskih službi, zdravstvenih ustanova i drugi.\nGovoreći o delovanju nadležnih službi tokom trajanja vanredne situacije, koja je u Srbiji bila proglašena tokom marta, Vukadinović je naglasio da je pravovremenim delovanjem svih nadležnih službi sprečeno izlivanje reke Toplice i pritoka iz korita.\n- Tokom trajanja vanrednog stanja održano je šest vanrednih sednica Okružnog i 23 sednice Opštinskih štabova za vanredne situacije. Pravovremenim angažovanjem nadležnih službi i angažovanjem velikog broja građana urađeni su svi poslovi predviđeni tokom trajanja vanrednog stanja, izjavio je Vukadinović i dodao da je kordinacija lokalnih samouprava i komunalnih javnih preduzeća bila na visokom nivou.\nNa sednici je rečeno da su na kritičnim tačkama, kao što su Liparska ulica i Romsko naselje na Maloj Gubi, bili postavljeni bedemi od peska i zemlje i da je na taj način sprečeno izlivanje reke Toplice iz njenog korita.\nViše iz ove kategorije « Verifikovani odbornički mandati\tOni će biti na čelu Prokuplja u naredne četiri godine »


Povremeni zastoj u Glamočanima\nU Bosni i Hercegovini jutros se vozi po pretežno mokrim kolovozima, uz mjestimično smanjenu vidljivost u jutarnjim časovima, dok na pojedinim dionicama i dalje postoji opasnost od lavina ili su neprohodne zbog smetova.\nNa putevima u višim predjelima i preko prevoja Crni vrh moguća mjestimična poledica, a zbog učestalih odrona vozačima se skreće pažnja na dionice u usjecima i pored kamenih kosina.\nIz Auto-moto saveza Republike Srpske upozoravaju da će danas u Glamočanima, na mjestu razdvajanja autoputa i magistralnog puta Banjaluka – Klašnice od 10.00 do 12.00 časova dolaziti do povremenih obustava saobraćaja u trajanju do 10 minuta. Alternativni pravac je regionalni put Banjaluka – Klašnice.\nZbog izlivanja rijeke Krivaje potpuno je obustavljen saobraćaj na dionici regionalnog puta Olovo – Ribnica, u mjestu Podkamensko. Usporeno se saobraća na magistralnim putevima Gacko – Tjentište (prevoj Čemerno) gdje postoji opasnost od lavina, zatim Sarajevo – Foča, Trnovo – Dobro Polje – Brod na Drini, Nevesinje – Gacko i Dobro Polje – Jažići.\nZbog smetova neprohodni su regionalni putevi Jažići – Zelengora, Berkovići – Nevesinje (preko prevoja Trusina u dužini od dva kilometra) i Jažići – Klanci dionica Kifino Selo – Obrnja. Saobraćaj je zabranjen na magistralnim putevima Brod na Drini – granica RS (Dobrinja) – Kula i Brod na Drini – Gacko za teretna motorna i priključna vozila ukupne mase veće od tri i po tone i za autobuse.\nZabranjen je i saobraćaj na magistralnom putu Brod na Drini – Šćepan Polje za teretna vozila iznad 12 tona. Na regionalnom putu Karanovac – Kneževo u mjestu Karanovac zabranjuje se saobraćaj preko mosta na rijeci Vrbas za sva vozila čija ukupna masa prelazi 20 tona. Alternativni putni pravac je Banjaluka – Crna Rijeka – granica RS (Ugar) – Jajce – Donji Vakuf – Turbe.\nNa graničnim prelazima u BiH nema evidentiranih zadržavanja, dok je prelaz Hum i dalje zatvoren za saobraćaj.


Steel Impex donirao dva miliona dinara za borbu protiv COVID-19 - STEEL-IMPEX\nKompanija Steel Impex donirala je dva miliona dinara UNICEF-u za nabavku neophodne medicinske opreme za podršku zdravstvenom sistemu Srbije. Kompanija se odazvala pozivu koji je UNICEF Srbija uputio za nabavku potrebne opreme za borbu protiv korona virusa i očuvanje zdravlja i života onih koji su najviše ugroženi epidemijom COVID-19 virusa.\n„Tokom kriznih situacija, javni i privatni sektor imaju obavezu da pomažu i budu solidarni sa celom zajednicom. Brzim reagovanjem umanjujemo uticaj virusa na naše zdravlje, na zdravlje naših sugrađana i pomažemo našim zdravstvenim radnicima koji su prvi na udaru. Ovim putem apelujemo na sve građane da primenjuju sve mere zaštite koje je propisala Vlade Republike Srbije, kako bi se situacija što pre normalizovala“, izjavila je Živković Maja, direktor Steel Impex DOO.\nU skladu sa politikom privrednog društva, kompanija Steel Impex želi da doprinese naporu da se epidemija virusa Covid-19 što pre suzbije. U svom poslovanju, kompanija je posvećena društveno-odgovornom poslovanju, a humanitarne, ekološke i ostale projekte podržava kako mnogobrojnim donacijama, tako i brigom o zaposlenima.\nNa apel Republičkog fonda za zdravstveno osiguranje, UNICEF u Srbiji započeo je nabavku robe i opreme koji su neophodni za slučaj značajnog porasta broja obolelih od korona virusa COVID-19.


Bajtal: Dodik je jedini dobitnik u situaciji koja je proizašla odlukom Ustavnog suda BiH - Klix.ba\nBajtal: Dodik je jedini dobitnik u situaciji koja je proizašla odlukom Ustavnog suda BiH\n27.11.2015. u 21:42\nIstaknuti filozof, sociolog i psiholog Esad Bajtal kazao je za Klix.ba kako odluka Ustavnog suda BiH da Dan RS nije u skladu s Ustavom BiH najviše odgovara predsjedniku entiteta RS Miloradu Dodiku, ali i Savezu za promjene i to da pokaže "oblik solidarnosti i ortodoksnosti i tako dokaže da nisu izdajice".\nBajtal je kazao kako ga nije iznenadila odluka Ustavnog suda BiH isto onako kako ga nije iznenadila ni reakcija vlasti u entitetu RS.\n"Obje odluke izazivaju nesporazum odnosno stvaraju klimu mogućnosti uzajamnog upiranja prstom i jedne i druge strane. Time obje strane olakšavaju sebi opstanak na političkoj sceni. To je ono što je vidljivo okom, što je objektivno i realno", rekao je na početku razgovora Bajtal.\nOn je kazao da je druga stvar kako stvari u ovom slučaju stoje sudski s obzirom na to da bi odluke Ustavnog suda BiH trebalo poštovati.\n"Tako kažu međunarodni zakoni i tako kaže i Ured visokog predstavnika međunarodne zajednice (OHR) za BiH", dodao je Bajtal.\nBajtal smatra da u političkoj atmosferi u kojoj je predsjednik RS Milorad Dodik pod pritiskom entitetske opozicije koja želi konačno da riješi stvari oko tamošnjih nepravilnosti poput pljački i pronevjera, upravo Dodik jedini dobitnik.\n"Pod svim tim pritiskom on je jedini dobitnik u situaciji koja je proizašla odlukom Ustavnog suda BiH. Tako će skrenuti pažnju bosanskohercegovačke, a posebno javnosti iz RS sa sebe. Naravno da će iz tih razloga insistirati na neprovođenju i da će sve učiniti da izbjegne provođenje, odnosno da se opire odluci", kazao je Bajtal.\nIstiče da će najvjerovatnije konačnu odluku morati donijeti međunarodna zajednica, te da od ovakve presude Ustavnog suda BiH kojoj će se vlasti u RS opirati niko u BiH neće imati koristi.\n"Sad smo ponovo u prilici da gledamo iste one stvari kakve smo toliko puta imali priliku vidjeti na bh. političkoj sceni od završetka rata. Uvijek kada se na političkoj sceni javi galama i buka nešto se iza te scene dogodi na račun i preko leđa građana BiH. Građani će dakle ponovo biti gubitnici, a u kojoj sferi to ne možemo još uvijek znati. Činjenica je da se voda ponovo zamutila i u njoj će moći da lovi samo onaj ko je spreman za tu vrstu lova", kazao je Bajtal.\nDodaje da ne može pretpostavljati kako će reagovati međunarodna zajednica, ali da je na međunarodnim institucijama, koje su viša sila i koje su u BiH predstavljene preko OHR-a, da provodu odluku Ustavnog suda BiH.\n"Pošto je OHR u BiH neka vrsta mentora i supervizora to će biti obaveza ove institucije. Šta će oni uraditi teško je spekulirati. Nadam se da će biti dosljedni svoje obaveze zbog koje su ovdje i za koju su dobro plaćeni. Druga opcija je da opet pod nekom izlikom popuste i dopuste da se stvar u nedogled prolongira", smatra Bajtal.\nSavez za promjene koji zajedno sa SDA, HDZ BiH i DF-om čini parlamentarnu većinu na nivou BiH oglasio se isto u povodu odluke Ustavnog suda BiH koju smatraju neosnovanom.\nNa pitanje da li bi oprečan stav SDA i Saveza za promjene mogao utjecati na državnu koaliciju Bajtal odgovara da Savez za promjene igra igru na državnom nivou koja je rezultat jedne logike.\n"Sasvim drugi okvir stvari je njihov odnos prema entitetu iz kojeg dolaze. Sada dok su u klinču s Dodikovim snagama i dok su pod pritiskom optužbe da su izdajnici i plaćenici i njima dobro dođe ovakva odluka pa da mogu ustati i prikloniti se sudu i logici tamošnjih stranaka. Dobro im dođe da pokažu oblik solidarnosti i ortodoksnosti, te da tako dokažu da nisu izdajice", zaključio je Bajtal.\nMilorad Dodik Bakir Izetbegović Ustavni sud BiH Esad Bajtal Savez za promjene


Višestruka korist nakon rekonstrukcije škole u Novoj Varoši - Užicka Republika Press\nRekonstrukcija novovaroške Osnovne škole “Živko Ljujić” počela je protekle sednice, a rok za završetak radova je osam meseci. Vladina Кancelarije za javna ulaganja izdvojila je za ovaj projekat 490 miliona dinara.\nPočela rekonstrukcija OŠ Živko Ljujić, foto: Rina A.Rovčanin\nUz podršku Ministarstva prosvete lokalna samouprava je dosta uložila u obnovu stare škole. Kroz projekat energetske efikasnosti ministarstvo je izdvojilo oko 10 miliona dinara, tako da je promenjena stolarija na celoj zgradi i urađena termoizolacija. Iz lokalnog budžeta sa četiri miliona dinara asfaltirano je školsko dvorište, a u dve učionice je urađena međuspratna konstrukcija, istakao je Radosav Vasiljević, predsednik opštine Nova Varoš, dodajući da je nabavljena i kompletna oprema za 12 učionica i savremene table.\nVasiljević je siguran da će se rekosntrukcijom škole postići značajna ušteda u lokalnom budžetu i da će opština na osnovu toga moći da računa na novac za druge projekte, ulice i puteve.\nZavršetkom radova na rekonstrukciji škole ispuniće se uslovi za jednosmenski rad u mlađim razredima, što je deo strategije razvoja obrazovanja u RS, naglasio je Risto Popović, direktor škole. On je naglasio da se osim zgrade škole adaptira i školska dvorana na kojoj će biti postavljena nova stolarija, termoizolacija svih zidova i biće promenjeni radijatori.\nRadovi na rekonstrukciji škole u Novoj Varoši povereni su preduzeću Granit plus iz Užica i Standar Iviz grupi iz Beograda, rekao je Vladimir Borisavljević odgovorni izvođač radova i predstavnik konzorcijuma firmi koje će izvoditi radove na školi zahvaljujući se se Кancelariji na poverenju, je istakao da će se raditi sa kvalitetnim materijalima.\nInvestitori i izvođači očekuju razumevanje učenika, roditelja i nastavnika jer će svi biti na dobitku.\nTreba istaći da u periodu do kada budu trajali radovi stariji razredi biće u drugoj smeni koja se održava u srednjoj školi, a časovi počinju u 14, 10.\nInače, Osnovne škole “Živko Ljujić” sagrađena je pre 45 godina i trenutno broji 780 učenika, a primetan je sve manji broj dece koji se upisuju u ovu školu.


Kafa bi mogla da bude jedini porok koji je zapravo dobar za naše zdravlje – veliki broj istraživanja povezuje ovaj napitak sa smanjenim rizikom od demencije, ubrzanjem metabolizma i smanjenim rizikom od dobijanja raka.\n18.05.2021. - 14:00h\nU nekim situacijama ipak ne bi trebalo piti kafufoto: Look Studio/Shutterstock\nNaravno, tu je i dodatna energija koja nas pokreće ujutru i pomaže nam da preživimo beskrajne padove energije tokom dana. Međutim, postoje i neki malo manje dobri efekti kafe, odnosno situacije u kojima bi trebalo da je izbegavamo ili barem smanjimo konzumaciju.\nU suprotnom, mogli bismo da iskusimo neprijatne nuspojave kao što su teskoba i premorenost (uprkos kofeinu). Predstavljamo vam četiri situacije u kojima bi kafa mogla da napravi više štete nego koristi.\nAko je prevruća\nUmesto da gucnete malo kafe čim je gotova, najpre sačekajte da se malo ohladi. Prema novom izveštaju Svetske zdravstvene organizacije, konzumacija napitaka toplijih od 65ºC može da povisi rizik od raka jednjaka. Dodavanjem mleka ili šlaga u kafu, možete da snizite temperaturu za nekoliko stepeni, ali najbolje rešenje ipak je strpljenje. Jednostavno sačekajte nekoliko minuta kako bi vaša kafa postigla temperaturu koja je sigurna za konzumaciju.\nAko se osećate kao da ste "na ivici", ispijanje još jedne šolje kafe moglo bi da vam stvori dodatni problem. Kofein ima stimulativni efekat na nervni sistem jer podstiče izlučivanje kortizola (hormona stresa), koji može da pogorša teskobu i probleme sa spavanjem (ovi efekti najizraženiji su kod osoba s napadima panike i socijalnom fobijom). Kako biste smanjili uticaj kofeina pokušajte da smanjite količinu kofeina koju konzumirate, a poslednju šolju kafe popijte najkasnije šest sati pre odlaska na spavanje.\nKafa se može činiti kao prirodno rešenje za neprospavanu noć, ali ona vam može pomoći samo do određene granice. Nova istraživanja pokazuju da kofein prestaje da bude efektivan način da se razbudite ako ste više od tri uzastopne noći spavali manje od pet sati. Razlog je činjenica da tako malo sna uzrokuje pad vaših mentalih sposobnosti koje ni najveća količina kofeina ne može da popravi. Ako ne uspevate da odspavate barem sedam sati svake noći, možda je najbolje da potpuno preskočite kafu, a kada vam nivo energije padne, pokušajte kratko da odspavate (oko 20-ak minuta).\nIspijanje kafe u sedam sati ujutru neće mnogo uticati na nivo vaše energije. Razlog je činjenica da su vaši hormoni stresa na najvišem nivou upravo kad se probudite, zbog čega ćete dobiti prirodan nalet energije. Stručnjaci se slažu da je najbolje vreme za konzumiranje kafe između 10 i 12 sati, kada količina kortizola (hormona stresa) počinje da opada. Na taj način ćete iskoristiti prirodan nalet energije koji se događa ujutru i "sačuvati" kofein za kasnije, piše portal Fini recepti.\nZbog ove navike se osećamo umorno ceo dan!\nKada smete da popijete prvu, a kada poslednju kafu tokom dana?\nPET iznenađujućih načina da upotrebite SOC OD KAFE! Dva se odnose na NEGU TELA i KOSE i oduševiće vas!\nIspijanje kafe kod kuće - tradicija ili navika?


Ribe - Uporedni horoskop-Devica - Astro Dream\nUporedni horoskop-Devica � Ribe\nOvo je jedna veoma zanimljiva i pozitivna kombinacija koja se preporučuje uz velike simpatije. Znači, u astrološkim krugovima va�i pravilo da ova kombinacija obećava uspešnu poslovnu saradnju, dobar prijateljski odnos ili harmoničnu ljubavnu vezu. U tom smislu, nešto više obećava kombinacija između �ene Ribe i muškarca Device, nego obrnuta kombinacija, između �ene Device i muškarca Ribe, mada ta razlika mo�e biti zanemariva. Ukoliko Vam je stalo da Vaš odnos potraje što du�e, oboje kod sebe morate negovati osobine kao što su uzajamno poverenje, razumevanje, usklađenost i, naročito, čuvanje materijalnih i duhovnih vrednosti. Problemi nastaju u onom trenutku kada Devica "izgubi kompas" i onda opterećuje partnera pretranim moralisanjem, ka�njavanjem i sitničarenjem. Devica je nemilosrdna u nametanju discipline svom partneru, kao i ograničavanjem njegovog prava na slobodu i izbor.\nIpak, ono što najviše pogađa jednu Ribu je saznanje da kod svog partnera otkriva nedostatak empatije i toplih emocija. Naravno, i Riba ima mana koje naročito dolaze do izra�aja u trenutku kad postaje povodljiva, lakomislena, nepouzdana, neodgovorna i neiskrena. Posebno je zanimljivo da ova kombinacija deluje veoma delotvorno, jer oboje imate fantastičnu priliku da korigujete svoje osnovne mane. Ukoliko Vam je poznato pravilo da ljubav oplemenjuje, onda Vam još jedino ostaje da proširite svoje saznanje i duhovne vidike, ili da ulepšate svoj zajednički �ivot. Po�alji na mail\nU astrološkom opisu, ovo su dva znaka kod kojih preovlađuju velike razlike i zbog toga nije nikakvo čudo što jedno u drugo gledate veoma nepoverljivo ili sa neskrivenim podozrenjem. Ipak, ne treba zaboraviti da Ovan otvoreno izra�ava ono što misli i oseća, a... Op�irnije �\nOvo je jedna veoma skladna kombinacija i zato je mnogi astrolozi preporučuju sa velikim simpatijama. Naravno, ova kombinacija se istovremeno svrstava i na top-listu najuspešnijih poslovnih odnosa, kao i onih najlepših prijateljskih, emotivnih ili ljubavnih veza. U svakom... Op�irnije �\nOvo je jedna neskladna kombinacija i zbog toga se u astrološkim krugovima ne preporučuje, osim ako nije reč o nekom specifičnom ili retkom slučaju. Komentari koji najčešće prate ovu kombinaciju su različita negodovanja, a astrolozi poručuju... Op�irnije �\nOvo je jedna veoma skladna kombinacija koju u astrološkim krugovima mnogi preporučuju sa velikim simpatijama. Zatim, ovu kombinaciju mnogi svrstavaju na top-listu koju sačinjavaju najuspešniji poslovni odnosi i najlepše prijateljske ili emotivne veze. U tom smislu,... Op�irnije �\nOvo je kombinacija koja već na prvi pogled ostavlja utisak o dve različite prirode. Ali, na sreću, te Vaše razlike mogu da se prevaziđu na skoro bezbolan način, uz obostrano prilagođavanje. Za ovu kombinaciju prvenstveno se preporučuju prijateljski i... Op�irnije �\nZa Vašu kombinaciju va�i pravilo da se sličnosti veoma privlače jer ste oboje po svom elementu zemljani, po principu �enski, po kvalitetu promenjivi, a po temperamentu -- melanholični znaci. U astrološkim krugovima va�i pravilo da se Vaša kombinacija... Op�irnije �\nU ovoj kombinaciji najčešće i najviše dolazi do izra�aja princip kontrasta. Kada se sretnu ova dva znaka već na prvi pogled jedno drugom deluju ili veoma simpatično, ili veoma antipatično. U astrološkom smislu, ponovo je reč o dve veoma... Op�irnije �\nOvu kombinaciju u astrološkim krugovima označavaju kao jednu od kvalitetnih veza, bez obzira da li je reč o prijateljstvu, poslovnoj saradnji, ili ljubavnom odnosu. U tom smislu, kombinacija između �ene Device i muškarca Škorpiona za nijansu obećava... Op�irnije �\nU astrološkim krugovima va�i pravilo da je ova kombinacija loš izbor i zbog toga se ne preporučuje za ljubavni odnos ili poslovnu saradnju. Znači, ukoliko postoji mogućnost za vezu između ova dva znaka, onda je reč o čisto prijateljskim odnosima.... Op�irnije �\nMo�ete biti sigurni da se u astrološkim krugovima ova kombinacija preporučuje kao jedna veoma skladna i uspešna veza. Znači, većina astrologa uz veliki aplauz ovu kombinaciju svrstava na top-listu najboljih i najkvalitetnijih veza. U tom smislu, potpuno je razumljivo... Op�irnije �\nOvo je kombinacija koja već na prvi pogled ostavlja utisak o dve veoma različite i neskladne prirode. Znači, pravilo je da većina astrologa uz maksimalnu toleranciju ostavlja skromnu mogućnost za neki vid poslovne saradnje ili za prijateljski odnos, ali je ljubavna veza... Op�irnije �